Erreforma edo iraultza/Errebisionismoaren ondorio praktikoak eta izaera orokorra — Wikiteka\nErreforma edo iraultza/Errebisionismoaren ondorio praktikoak eta izaera orokorra\n←Aduana politika eta militarismoa Erreforma edo iraultza\nRosa Luxemburg Garapen ekonomikoa eta sozialismoa→\n3004Erreforma edo iraultzaRosa Luxemburg\n5. Errebisionismoaren ondorio praktikoak eta izaera orokorra\nLehen kapituluan teoria bernsteiniarrak, bere oinarri teorikoei dagokienean, programa sozialistaren oinarri materiala kentzen duela eta oinarri idealista bat ematen diola frogatzen saiatu gara. Baina, zer gertatzen da teoria praktikara eramaten denean? Lehen begibistakoan, badirudi bere praktika ez dela orain arte sozialdemokraziak eraman duen praktikarekiko bereizten. Sindikatuak, erreforma sozialen aldeko borroka eta erakunde politikoen demokratizazioa alderdi sozialdemokrataren aktibitatearen eduki formala izan ohi dira. Baina desberdintasuna finkatzen duena ez da zer galdetzailea, nola baizik.\nEgun, borroka sindikala eta praktika parlamentarioa proletalgoa, botere politikoaren konkistari begira, apurka-apurka hezteko eta bideratzeko baliabide gisa ikusten dira. Hala ere, ikuspegi errebisionistatik, konkista hori ezinezkotzat eta alferrikakotzat ikusten da, eta horrexegatik alderdiak ekinbide sindikalaren eta parlamentarioaren berehalako emaitzak hartu behar ditu kontuan bakarrik, hau da, langileen egoera materialaren hobetzea, esplotazio kapitalistaren mugaketa geldoa eta gizarte kontrolaren zabalpena. Langileen egoeraren berehalako hobetzearen helburua alde batera utzita —bi ikuspegientzat amankomuna dena, bai alderdiak orain arte izan duen ikuspegiarentzat eta bai errebisionismoarentzat—, bien arteko desberdintasuna, hitz gutxitan, zera da, lehenarentzat borroka sindikala eta politikoa proletalgoa boterearen konkistaren eginkizunerako prestatzen duelako dela garrantzitsua, hau da, eraldaketa sozialistarako faktore subjetiboa sortzen duelako; bestalde, Bernsteinentzat, borroka sindikala eta politikoa esplotazio kapitalista gradualki mugatzen duelako da garrantzitsua, gizarte kapitalistari pixkanaka bere izaera kapitalista kentzen diolako, izaera sozialista bat ematen diolako, hau da, zentzu objetibo batean eraldaketa sozialista aurrera eramaten duelako.\nAuzia xehetasunez aztertuz, bi ikuspegiak diametralki aurkakoak direla ikus daiteke. Alderdiaren ohiko ikuspegian, borroka sindikalaren eta politikoaren bitartez proletalgoak honako hau ulertzea ahalbidetzen da: ezinezkoa dela borroka horrek bere egoera oinarrizko modu batean aldatzea eta ezinbestean botere politikoa konkistatu behar duela. Bernsteinen ikuspegia, ordea, botere politikoa konkistatzea ezinezkoa denaren ustetik abiatzen da, eta ondorioz sozialismoaren ezarpena ekinbide sindikalaren eta politikoaren bidetik bakarrik etor daiteke.\nIkuspegi bernsteinianoaren ustetan, borroka sindikalaren eta politikoaren izaera sozialista ondoko honetan datza, bere eraginak pixkanaka ekonomia kapitalista sozializatzen duenaren ustean. Baina aurretik azaltzen saiatu garen moduan, eragin hori fantasia bat da. Estatu eta jabego kapitalistak kontrako norantzetan doaz. Beraz, sozialdemokraziaren ohiko ekinbide praktikoak, azken finean, sozialismoarekiko erlazio oro galtzen du. Borroka sindikalak eta politikoak bere garrantzia eta bere egiazko izaera sozialista proletalgoaren jakintza sozializatzen duen heinean soilik hartzen du, bere kontzientzia sozializatzen duen heinean, eta hau klase bezala antolatzen laguntzen duen heinean. Baina ekonomia kapitalistaren sozializaziorako instrumentu kontsideratzen badugu, ez du bere ohiko eraginkortasuna bakarrik galtzen, langile klasea boterearen konkistara eramango duen herraminta izateari uzten dio.\nEduard Bernstein eta Konrad Schmidt, alderdiaren borroka lan sindikal arruntera eta erreforma sozialen lorpenera mugatuz azken helburua ez dela alde batera uzten pentsatuz kontsolatzen badira, gaizkiulertu esanguratsu batean aurkitzen dira, izan ere, lehenengo borroka moduak bigarrenaren gainean eragin zuzena duela uste baitute, azken helburura hurbiltzen gaituela, edozein aurrerapen helmuga sozialistari estuki loturik aurkitzen dela pentsatuz, joera bat balitz bezala.\nHauxe da kasua sozialdemokrazia alemaniarraren egungo taktikan, edozein borroka sindikaletan edota erreforma sozialen aldeko gatazketan botere politikoaren konkistarako xede kontziente eta tinkoa ororen aurretik ipintzen baitu, borroka hauek orientatuz. Xede hau mugimendutik bereizteak eta erreforma sozialak helburu bezala ikusteak ez garamatza azken helburua betetzera, sozialismora, beragandik urruntzen gaitu.\nKonrad Schmidtek mugimendu mekaniko baten antzeko zerbaitengan du konfidantza, behin martxan jarriz gero geratu ezin den zerbaitengan, jaten hasiz gero apetitua irekitzen denaren arrazoiketa erabiliz, langile klasea erreformekin asetuko ez dela azaltzen baitu, eraldaketa sozialista aurrera eraman arte. Azken ideia hau zuzena da noski, erreforma sozial kapitalistaren askieztasunak bermatzen digu ez asetze hori, baina ideia horretatik ateratzen den ondorioak ondoko kasuan bakarrik izango luke oinarriren bat: erreforma sozial geroz eta handiagoen jarraipen amaigabe baten bitartez egungo ordena sozialetik sozialistara igarotzeko aukera balego bakarrik. Hau, noski, ameskeria hutsa da. Jarraipen hori oso azkar eteten da gauzen izaeragatik beragatik, eta puntu horretatik aurrera mugimenduak jarrai ditzakeen bideak anitzak dira.\nKasu honetan ziurrenik taktika aldatu beharko litzateke, kosta ahala kosta, borrokaren emaitza praktikoren bat lortzeko helburuz, hau da, erreforma sozialak lortzeko helburuz. Eta gure ekinbidearen helburu garrantzitsuenak gure berehalako emaitza bilakatzen diren bezain laster, klaseko printzipiozko jarrera kontziliaezina, helburutzat boterearen konkista duen politika baten kontestuan bakarrik zentzua duena, oztopo bilakatuko da.\nHonen ondorio zuzenak “konpentsazioen politika” bat —hau da, konpromezuen politika bat, hau hartu eta hura eman— eta “Estatu ikuspegiz” eginiko jarrera adiskidetzaile bat izango dira. Baina mugimendua ezin daiteke denbora luzez geldirik egon. Kapitalismopean erreforma sozialak, aplikatzen den taktika edozein dela ere, irteerarik gabeko bide bat direnez, programa honen ondorio logikoa erreforma sozialarekiko desilusioa izango da, hau da, Schmoller irakasleak eta bere lagunek aingura bota zuten portu lasaiera iritsiko gara, bi aldeen gustuko izango diren soluzioak aztertuz, erreforma sozialen uretan ibili ostean dena Jainkoaren eskuetan utzi zuten pertsona hauek egin bezala.\nSozialismoa ez da automatikoki eta edozein baldintzarenpean sortzen langile klasearen borrokatik, ekonomia kapitalistak dituen geroz eta kontraesan sakonagoek eta langile klaseak, kontraesan horiek iraultza sozial baten bidez gainditzeko beharra ikusteak dakarren ondorio izan daiteke soilik. Lehena ukatzen bada eta bigarrena alboratu, errebisionismoak egiten duen bezala, langile mugimendua sindikalismo hutsera eta erreformismora mugaturik ikusten da, bere dinamikagatik klaseko ikuspegia alde batera uztera eramanez amaitzen duelarik azkenean.\nOndorio hau begibistakoa da errebisionismoaren izaera orokorra aztertzen badugu. Argi dago errebisionismoa ez dela ekoizpen erlazio kapitalisten oinarri berdinen gainean aurkitzen eta ez dituela kapitalismoaren kontraesanak ukatzen, ekonomilari burgesek egiten duten bezala; teoria marxistaren modura, kontraesan horien existentziaren oinarritik abiatzen da. Baina, hala ere, ikuspegi errebisionistaren puntu nagusia —eta aldi berean orain arteko ikuspegi sozialdemokratarekiko duen oinarrizko desberdintasuna osatzen duena— zera da, bere teoria ez duela kapitalismoaren nahitaezko garapenak, bere emaitza gisa, ekarriko lukeen kontraesan horien gainditzean oinarritzen.\nTeoria errebisionista bi muturretatik distantzia berera aurkitzen da: ez ditu kapitalismoaren kontraesanak gorenera eraman nahi gero hauek ekintza iraultzailearen bidez ezabatzeko, kontraesan horiek leundu egin nahi ditu. Honela bada, enpresa- kartelek eta krisien desagerpenak ekoizpenaren eta banaketaren arteko kontraesana murriztuko dute, proletalgoaren egoeraren hobetzeak eta erdi mailako klaseen mantentzeak kapitalaren eta lanaren arteko kontraesana ahulduko dute, eta kontrol publikoaren handitzeak eta demokraziaren aurrerakadak klase izaerako Estatuaren eta gizartearen arteko kontraesana arinduko dute.\nSozialdemokraziaren egungo taktika ez da kontraesan kapitalisten muturreko sakontze bati itxarotera mugatzen; taktika iraultzaile ororen esentzia, behin jada aztertu den garapen kapitalistaren norabidean oinarrituta, bertatik borroka politikorako beharrezko orientazioak ateratzean datza, hau azken ondorioetaraino eramateko helburuz. Honela, sozialdemokraziak une oro protekzionismoa eta militarismoaren aurka borrokatzen du, euren izaera erreakzionarioa modu begibistakoan erakutsi duten edo ez itxaron gabe. Bernsteinek, bestalde, bere taktika ez du kapitalismoaren garapena dela eta sakonduko diren kontraesanen ikuspegi batean oinarritzen, hauek leunduko direnaren ikuspegi batean baizik. Berak azaltzen du hau modurik argigarrienean ekonomia kapitalistaren “egokitzapenaz” hitz egiten duenean. Alabaina, noiz izango litzateke zuzena ikuspegi hau? Egungo gizartearen kontraesan guztiak ekoizpen modu kapitalistaren emaitza dira. Kapitalismoak orain arte garatu den bide berean garatuz jarraitzen badu, beragandik bereiztezinak diren kontraesanak, leundu beharrean, larriagotu egingo dira. Kapitalismoaren kontraesanak ekoizpen modu kapitalista bera geldituko balitz soilik leunduko lirateke. Hitz batean, Bernsteinen teoriaren oinarrizko premisa garapen kapitalista etetea da.\nHonekin, ordea, bere teoriak bere buruari sententzia ematen dio, eta modu bikoitzean. Batetik, bere izaera utopikoa agerian uzten du azken helburu sozialistarekiko, hasera batetik argi geratzen baita kapitalismoaren garapenaren estankamentuak ezin eraman gaitzakeela eraldaketa sozialista batera, teoria honen ondorio praktikoen inguruko gure analisia baieztatuz; bigarrenik, Bernsteinek bere izaera erreakzionarioa erakusten du, kapitalismoa egun jasaten ari den garapen azkarra ikusita. Hemen galdera hau aurkezten zaigu: garapen kapitalista erreal hau ikusirik, nola azaldu, edota hobeto esanda, nola definitu Bernsteinen posizioa?\nLehen kapituluan Bernsteinek bere egungo erlazio ekonomikoen analisia sostengatzeko erabiltzen dituen premisa ekonomikoen, hau da, bere “egokitzapen” kapitalistaren teoriaren faltsutasuna frogatu dugula uste dugu. Atal horretan kredituak eta kartelak ezin direla “egokitzapenerako baliabidetzat” hartu ikusi genuen, krisien momentuko desagerpena edota klase ertainen mantentzea egokitzapen kapitalista horren sintoma bezala ikus ezin daitezkeen bezala. Euren faltsutasunaz gain, aipaturiko egokitzapenaren teoriaren zehaztasun guztiek zeinu bereizgarri bat dute amankomunean: Bernsteinen teoriak ez ditu bizitza ekonomikoaren fenomenoak garapen kapitalistaren osotasunarekiko erlazio organikoan ikusten, ez ditu mekanismo ekonomiko osoarekin konexioan ikusten, konexio hauetatik bereizita ikusten ditu, euren kontestu ekonomikotik isolatzen ditu, bizitzarik gabeko makina baten pieza solteak balira bezala.\nEsate baterako, kredituaren eragin egokitzailearen inguruan duen ikuspegia har dezagun kontuan. Kreditua banaketa kapitalistarekiko bereiztezinak diren kontraesanak une honetan aurkitzen diren fase natural goren bezala ikusten badugu, ezinezkoa da elkartruke prozesuaren beraren kanpotik dagoen “egokitzapen baliabide” mekaniko bat bezala ikustea, dirua, merkantzia edota kapitala kapitalismoaren “egokitzapen baliabide” gisa ikus ezin daitezkeen bezala. Kreditua ekonomia kapitalistaren garapeneko etapa jakin bateko katebegi organiko bat da, diruaren, merkantziaren edota kapitalaren modu berean. Eta azken hauek bezalaxe, bera ere mekanismo osoko ezinbesteko katebegi bat da eta aldi berean baita kapitalismaoren suntsipenerako instrumentu bat ere, kapitalismoaren barne-kontraesanak sakontzen baititu. Gauza bera esan daiteke kartelei edota komunikabide modernoei buruz.\nIkuspegi mekaniko eta antidialektiko berbera aurkitzen da Bernsteinek krisien desagerpena ekonomia kapitalistaren “egokitzapenaren” sintoma balitz bezala interpretatzeko duen moduan. Bere ustez, krisiak mekanismo ekonomikoaren “nahasmen- aldi” hutsak dira, eta mekanismo honek ongi funtzionatuko luke hauek gertatuko ez balira. Krisiak ez dira “nahas60 men aldiak” ordea hitzaren ohiko zentzuan, beraiek gabe ekonomia kapitalista ezin baitaiteke garatu. Ekoizpenaren hedapen gaitasun mugagabearen eta merkatuaren muga estuen arteko gatazka konpontzeko kapitalismoak duen metodo posible bakarra —eta ondorioz, arrunta— krisiak direnez, hauek ekonomia kapitalistatik bereiztu ezin diren espresio organikoak direla ikus dezakegu.\nEkoizpen kapitalistaren “nahasmenik gabeko” garapen batek krisiek beraiek suposatzen dutena baino arrisku handiago bat gordetzen du bere baitan: irabazi-tasaren erorketa jarraia —ez ekoizpenaren eta banaketaren arteko kontraesana dela eta, lanaren produktibitatearen igoeragatik baizik—. Erorketa honekin, ekoizpenean kapital txikiak eta ertainak sartzeko aukera ezinezko bilakatzeko joera benetan arriskutsua sor daiteke, kapital berrien sorrera mugatuz, eta ondorioz, inbertsioena. Krisiak dira hain zuzen, prozesu berberaren beste ondorio gisa —kapitalaren aldizkako balio galeraren, ekoizpen baliabideen merketzearen eta kapital aktiboaren zati baten paralizazioaren bitartez— irabazi tasaren gehikuntza errezten dutenak, inbertsio aukera berriak sortzen baitituzte, ekoizpenari aurrera egiten lagunduz. Krisiek, ondorioz, garapen kapitalistaren sua bizitzeko balio dute, eta berauek mundumerkatuaren eraketa prozesutik erabat desagertzeak —eta ez aldi baterako, guk pentsatzen dugun bezala— ez luke ekonomia kapitalista oparotasunera eramateko balioko, Bernsteinek uste bezala; bere estankamentura eramango gintuzke zuzen- zuzenean. Egokitzapenaren teoriak duen ikuspegi mekanizistagatik, Bernsteinek krisien beharra ahazten du eta baita kapital txikien eta ertainen geroz eta inbertsio handiagoak ere, arrazoi honengatik, besteak beste, kapital txikiaren berpizkunde jarraia garapen kapitalistaren etetearen zeinu bezala interpretatuz, eta ez garapen kapitalista arrunt baten adierazpen gisa, errealitatean den bezala.\nHala ere bada ikuspuntu bat, bertatik begiratuz gero aipaturiko fenomeno guztiak “egokitzapenaren teoriak” azaltzen dituen bezala ikusten direna: kapitalista indibidualaren ikuspuntua da, bizitza ekonomikoko gertakariak konpetentziaren legeek distortsionaturik ikusten dituena. Kapitalista indibidualak ekonomiaren osotasunaren zati organiko ezberdinak entitate independienteak balira bezala ikusten ditu, eta berari eragiten dioten neurrian bakarrik ikusten ditu gainera, eta horrexegatik iruditzen zaizkio “nahasmen” soil edota “egokitzapenerako baliabide” hutsak direla. Kapitalista indibidualarentzat krisiak nahasmen hutsak dira, eta beraien desagerpenak bizitza epe luzeago bat bermatzen die, kreditua bere ekoizpen indar ahulak merkatuaren exijentzietara egokitzeko modua da eta bera kidetzat duen kartelak errealitatean ekoizpenaren anarkia ezabatzen du.\nHitz batean, Bernsteinen kapitalismoaren egokitzapenaren teoria kapitalista indibidualaren ikuspegien orokortze teoriko bat besterik ez da. Eta hau ez al da bada, bere adierazpen teorikoan, ekonomia burges arruntaren ikuspegirik oinarrizkoena eta bereizgarriena? Eskola honen akats ekonomiko guztien oinarria honakoa da: konpetentziaren fenomeno batzuk ekonomia kapitalistaren osotasunak bere-bereak dituen fenomeno bezala ikusten dituzte, beti ere kapitalista indibidual baten ikuspegitik. Bernsteinek kredituarekin egiten duen bezala, ekonomia arruntak dirua elkartrukearen “egokitzapen” beharretarako sortu den asmakuntza burutsu bat bezala ikusten du eta kapitalismoaren fenomenoetan bilatzen du sistema honen gaitzen aurkako antidotoa. Ekonomia arruntak, Bernsteinek bezala, ekonomia kapitalista erregulatzeko posibilitatean sinesten du, eta teoria bernsteiniarraren kasuan bezala, bere azken helburua kapitalismoaren kontraesanak leuntzea eta bere zauriak sendatzea da. Beste hitz batzuetan esanda, ekiteko modu erreakzionario bati heltzen dio, modu iraultzaile bati beharrean, eta horrexegatik amaitzen du utopia bat izaten.\nOrokorrean, teoria errebisionista honela definitu daiteke: mugimendu sozialistaren estankamenturako teoria bat, ekonomia arruntaren bere-berea den estankamentu kapitalistaren teorian oinarritzen dena.\nOrrialdearen azken aldaketa: 9 urtarrila 2019, 21:34.


Ganekogorta, Larreineta, Gorbeia eta Uzturre argiztatu dituzte erabakitzeko eskubidearen alde | Euskal Herria | Naiz\n2022 MAI. 14 - 22:55h\nGanekogorta, Larreineta, Gorbeia eta Uzturre argiztatu dituzte erabakitzeko eskubidearen alde\nFarol bereziak erabiliz Ganekogorta, Larreineta, Gorbeia eta Uzturreko tontorrak argiztatu dituzte ehunka lagunek, «Pirinioetako Bidea» uztailaren 2ko mobilizaziorako motorrak berotuz.\nGanekogorta, Larreineta, Gorbeia eta Uzturreko tontorrak argiztatu dituzte ehunka lagunek. (@ekaitZilarmendi)\nGure Eskuren deialdia jarraituz, ehunka herritarrek Ganekogorta, Larreineta, Gorbeia eta Uzturreko gailurrak argiztatu dituzte larunbat gau honetan. Gaurkoan 42 urte betetzen dira lehen euskal espedizioa Everestera heldu zenetik, eta efemeridea baliatuz erabakitzeko eskubidearen aldeko herri ekimenak lau gailur argiztatzera deitu du, uztailaren 2rako deitutako Pirinioetako mobilizaziorako motorrak berotuz.\n1980. urtean euskal espedizio hark erdietsitakoa ekarri du gogora Amalur Alvarez sare herritarraren bozeramaileak. «Lorpen hura ez litzateke posible izango, ziurrenik, 1974an Tximist espedizioan saiakera bera egin izan ez balute; gailurra egiteko, ezinbestekoa baita bidea urratzea», esan du Alvarezek Uzturretik.\nGogoratu duenez, hurrengo uztailaren 2an katalanen eta euskaldunen artean 300 gailur argiztatuko dituzte Pirinio osoan zehar. «Bide berri bat urratuko dugu, eta bide horretatik espedizio berriak egin ahal izango ditugu, katalan eta euskaldunok elkarrekin noraino iristeko gai garen deskubrituko dugu», azaldu du mobilizazioaren inguruan. Erantsi duenez, herri bezala katalanek eta euskaldunek aurrean duten erronka zortzimilakoa da, «eta herri gisa hara iristeko, bidea urratzea dagokigu».\n115 gailur Jaizkibeletik Benasqueraino\nUda aldeko mobilizazio handira begira, gogoratu du Gure Eskuk euskal herritarrei 115 gailur egokitu zaizkiela, Jaizkibeletik Benasqueraino. Zehaztu duenez, «herri eta eskualdeek hartu dute gailur ‘berde’ izendatutako horien ardura»; gailur berde guztiak Euskal Herrian daude eta jende gehienarentzat irisgarriak dira». Gailur horietan bilduko da jende gehien, «baina aforo muga izango dute masifikazioa saihestu eta ingurumena zaintze aldera».\nAzaldu dute, bestalde, herri bakoitzak gailur berde bat daukala izendatuta, beraz www.gureesku.eus webgunearen bidez izena ematean, parte hartzaileek nongoak diren adierazi beharko dute.\nGailur gorrien kasuan, Erdialdeko Pirinioan daude, eta mendizale trebatuentzat dira. Era berean, edukiera txikiagoa izango da ahuetan. Izen emate mugatua dute, infografia batean gailurra aukeratu eta pirinioetakobidea@gureeskudago. eus posta elektronikora idatzi behar dute.


Azpitarte anaiek euskal dantzen txapelketa irabazi dute hirugarrengoz — dantzan.eus\nHemen zaude: Hasiera › Hemeroteka › Azpitarte anaiek euskal dantzen txapelketa irabazi dute hirugarrengoz\nAzpitarte anaiek euskal dantzen txapelketa irabazi dute hirugarrengoz\nAzkoitiko bikotea garaile izan zen Segurako ekitaldian. Hamabi partaide izan ziren lehian, horietatik hamar gipuzkoarrak, bat Bizkaikoa eta bestea Nafarroakoa\nBaratze frontoian eskaini zen dantza txapelketa eta puntako hamabi bikotek hartu zuten parte, hamar Gipuzkoakoak, bat Bizkaikoa eta bestea Nafarroakoa. Zehazki, Azkoitia, Bergara, Sestao, Arama, Lazkao, Hernani, Pasaia, Errenteria, Azpeitia, Ordizia, Olaberria, Leioa eta Agoitzetik joan ziren partaideak.\nBikote bakoitzak fandangoa txistuz eta arin-arina trikitixaz dan-tzatu zuten. Gainera, Imanol Artola eta Izaro Iraeta aurkezleek gidatutako emanaldian, Jon Maia dan-tzariaren Kukai taldearen ikuskizuna eskaini zen.\nhistoria 1977. urtetik Seguran egiten den txapelketak pisu handia du bai herrian eta baita Gipuzkoa mailan ere. Horrela baieztatu zuen Segurako alkate den Maixabel Telleriak: "Oso garrantzitsua da txapelketa hau Segurako herriarentzat, izan ere, Euskadi mailan egiten den emanaldia da. Gainera zaletasun handia dago herriko jendearen artean, batzuk fin fin hor izaten gara beti. Euskal Herriko Dantza Txapelketak asko esanahi du segurarrentzat, proiekzio eta ekarpen handia da".\nTelleriak berak txapelketa horrek "Gipuzkoan dagoen kalitatea" bermatzen duela azpimarratu du. "Normalean gipuzkoarrak dira garaile, beraiek agintzen dute", berretsi zuen.\nSegura izan da Euskal Herriko Dantza Txapelketa urtero hartu duen herria. Bertako alkateak jakitera eman zuenez, "bere garaian asko borrokatu zen emanaldia Seguran mantentzeko". "Guillermo Areizagak lan handia egin zuen txapelketa Donostialdera eraman ez zezaten, geroztik urtero eskaini da Seguran. Horregatik oso garran-tzitsua da guretzat", gaineratu zuen.\nMaixabel Telleriak Hernaniko Sarriegi Familiari egindako omenaldia nabarmendu zuen. "Urtetik urtera dantzaren inguruan oso hurbil egon den familia da eta omenaldia egin nahi genien", azaldu zuen.\nAzpitarte anaiak eskaini zuten dantza saioan.argazkia: utzitakoa


Hiri-mugikortasuna: deskarbonizazioaren giltzarria - SUM Congress Bilbao 21\n8 September, 2021 8 September, 2021 by Admin\nIsurketa kutsatzaileak murrizteko eta hiri atseginagoak, bizigarriagoak eta osasungarriagoak izateko ahalegin oro onargarria da. Horren inguru, mugikortasun-konpainiok ez dugu erronka bat bakarrik; erantzukizuna ere badugu. Gure esku dagoena eta are gehiago egin behar dugu helburu hori lortzeko.\nArgi dugu hiri-mugikortasunaren testuingurua ahalegin handiz landu behar dela eta, horregatik, Alsan arlo horretan hartu ditugun konpromisoak gure ingurumen-estrategiaren bultzadarik handiena dira.\n2020. urteaz geroztik, Eko edo zero isurpeneko hiri-autobusak baino ez ditugu sartzen gure flotan. Era berean, 2030a ezarri dugu skuratutako hiri-flota guztia Eko edo zero isurpenekoa izan dadin. Konpromiso horiek berretsi egiten dute 2050erako karbono-neutraltasuna lortzeko helburua.\nDuela gutxi, 2020ko Iraunkortasun Txostena argitaratu dugu. Bertan, laugarren urtez jarraian, enpresaren gizarte-erantzukizunaren arloan gure bikaintasun-, segurtasun-, bezero-, pertsona-, komunitate- eta ingurumen-balioen inguruan egindako jarduketak azaltzen ditugu.\nTxostenak gure ingurumen-estrategiaren sei ardatzak zehazten ditu: karbono-aztarna murriztea, garraioko energia-kontsumoa murriztea, instalazioetako energia-kontsumoa murriztea, hondakinen kudeaketa, uraren kudeaketa eta langileen prestakuntza eta sentsibilizazioa. Estrategia hori Garapen Iraunkorreko Helburuekin (GIH) lerrokatuta dago, eta adierazle espezifikoak ezartzen ditu helburu bakoitzari zenbateraino laguntzen diogun baloratzeko.\nAlsan zero isurpenen mugikortasuneranzko trantsizioaren buru izan nahi dugu, gure hiriak eta ingurunea berdeago, osasungarriago eta lagunkoiago bihurtze aldera; batez ere, INEren datuek erakusten dutenez, Espainiako biztanleriaren % 88 udalerrien % 27an bizi delako, bereziki hiri handietan.\nHori dela eta, egindako inbertsioen zati handi bat karbono-aztarna murriztera zuzenduta dago, hidrogenoa bezalako teknologia garbien bidez. Kasu arrakastatsuak ditugu dagoeneko,, SUM Bilbao 2021 ekitaldiaren hurrengo edizioan zehatz-mehatz aurkeztuko ditugunak, autobusa garraio publiko gisa hartuta.\nHiri-autobusak lanean ditugun hainbat hiritan, hala nola Bilbon, dagoeneko dituzte mugikortasun-ohiturak aldatzea erraztuko duten ibilgailuak, deskontaminazioan, digitalizazioan eta segurtasunean duten eragin positiboa eta dakartzaten bidaiarientzako gainerako hobekuntzei esker. Espero dugu hemendik gutxira auto partikularra ez izatea lehentasuna hirietan.\nBestalde, oso argi daukagu hiriko pertsonek zerbitzu multimodalak eskatzen dituztela. Alsa, bere egitekoaz jabetuta, probak garatzen ari da, modu independentean edo beste konpainia batzuekin lankidetzan, azken miliako mugikortasun-zerbitzuekin eta Mobility as a Service (MaaS) delakoarekin lotutakoak, hiriguneak arintzen laguntzen dutenak eta, jakina, pertsonen eskaeretara egokitzea laguntzen digutenak.\nMugikortasunak, funtsezko beste edozein zerbitzuk bezala, pertsonen zerbitzura egon behar du, eta gaur egun pertsonak, administrazioak eta konpainiak gara deskarbonizazioan lagundu behar dugunok, agindu etiko gisa. Guztion oraina eta etorkizuna da.


Langile bat eraila Sunbillan, gaurko bigarrena\nKamioi bat egurrez betetzen ari zen 52 urteko behargina. Gaur zamalanetan ari zela eraildako bigarren garraiolaria da, eta aurten soldatapeko lanean ari zela bizia galdu duen zortzigarren langilea, gutxienez.\nLekeitioko Ikasleon Autodefentsa Sarea jaio da, "ikasleen beharrizanei erantzuteko"\n"Dominazio kapitalistaren tresna zuzena den hezkuntza sistema honetan", "hainbat eraso" jasaten dituztela salatu dute Iturriotz heziguneko ikasleek. Hala, ikasleen interesei "zuzenean erantzuteko autodefentsa antolatzea" beharrezkoa dela ebatzi dute. "Komunera joateko baimenen arazoari konponbidea emateko beharrizana" aztertu ostean, asteazkenero jolas-orduan batzea eta sinadura bilketa bat abiaraztea erabaki dute. Ikastetxeko zuzendaritzari exijitu diote "jarrera kontrolatzaileak" albo batera uzteko, "komunak zabaltzeko" eta ikasleriaren "oinarrizko beharrizanak modu normalean asetzeko eskubidea" bermatzeko.\nIkerketa langileek salatu dute EHUk sarrera itxi diela estatutua betetzeko eskatzean\nLeioako campusean bildu dira dozenaka ikerketa langile gaur eguerdian, Ikerlarien Asanbladak deituta, EHUri Ikerlarien Estatutuan jasotako baldintzak bete ditzala exijitzeko. Eskaerak aurkeztean, Errektoretzako erregistrorako sarrera giltzarrapo batekin itxi dietela salatu dute.\nIrunberriko Erika Herrigunea itxi du Udal Gobernuak\nIrunberriko Udalak hainbat langileri agindu die Irunberriko Erika Herriguneko atea ixteko, bertako kideei aurretik jakinarazpenik helarazi gabe. Abenduaren 24an birjabetu zuten eraikina herriko hainbat gaztek, eta ordutik, udalak egindako hamaika eraso salatu dituzte. Herenegun kendu zuten ateko giltzarrapoa, eta hortik bi egunera hormatu dute sarbidea.


Araba ESIk bere pazienteei eskainiko die ingurumena errespetatzen duen menu ekologikoa - Osaraba\nAraba ESIk bere pazienteei eskainiko die ingurumena errespetatzen duen menu ekologikoa\negilea Osaraba · 2 ekaina, 2017\nEkainaren 5a, Ingurumenaren Mundu Eguna\nGehigarri kimikorik gabe landutako produktuez eta landa ekologikoaz elikatutako abeltegiko animaliaz prestatutako menua eskainiko zaie\nAraba Unibertsitate Ospitaleak bigarren urtez jarraian, ingresatuta dauden pazienteei menu ekologiko eta ingurumenarekin errespetuzkoa eskaintzen die, egun berezi hau ospatu asmoz.\n“Naturarekin bat egiten dut” lelopean ekainaren 5ean urteko ekimen garrantzitsuena ospatzen da, ingurumenaren aldeko ekintza bultzatu asmoz. Aurtengo herrialde anfitrioiak, Canadak, zabalkunde handiko gaia aukeratu du, “pertsonak naturarekin bat egitea”. Gaia planeta osoan egiten diren ospakizunen ardatza izango da, aire zabalera irtetea, eremu naturaletan sartu eta honen edertasunaz eta balioaz gozatzea, baita Lurraren babeserako deia zabaltzea ere, amankomunean dugun etxea.\nTestuinguru honetan, Araba ESIk Araba Unibertsitate Ospitalean dauden pazienteei 360 menu ekologiko inguru eskainiko die dieta basaletan, ekainaren 5ean dastatuko dituztenak. Menua osatua dago arabako babarrun nabarrez, bere sakramentu guztiekin eta Maeztuko odolkiaz, Euskal labeldun txahal gisatuaz, eta yogurt natural ekologikoaz. Hori guztia gehigarri kimikorik gabe landutako produktuez eta landa ekologikoaz elikatutako abeltegiko animaliaz prestatua.\nAraba ESIk Lehen Mailako Arretan bere kudeaketa hobekuntza sistema egiaztatu du, berezko kudeaketa duten zentro guztietara zabaltzen dena, 14001:2004 ISO arauarekin, eta Araba Unibertsitate Ospitalean 2004 Ekoscan ziurtagiriaren bidez, eta 14001:2015 ISO arauaren ziurtagiria lortzeko bidean dago, honela, Ingurumen kudeaketaren Sistemaren errendimendua hobetzen dela ziurtatzeko.\nGainera, ESIk “2017ko Mugikortasun Jasangarriaren Saria” jaso du, sari hau eman zaie Lehen Mailako profesional sanitarioek, etxeetako bisitak egiten dituztenek, bere lekualdatzeetan bizikleta garraiobide moduan erabiltzen dutelako, horrela, gure hiria osasungarriagoa izatea bermatzen dute. Horrexegatik, AUO Txagorritxun 96 aparkaleku berri jarri dira bizikletentzat, horrela, bizikletak uzteko plazak %160 gehitu dira, ospitale barrruan.\nHonezaz gain, duela gutxi Araba ESIk “Oso Ondo Saria” ere jaso du, osasun zentroetan uraren erabilpen eraginkor eta kudeaketa onaren praktika eredu moduan, AMVISAk eskainitakoa (Vitoria-Gasteizko Ur Munizipalak, S.A).\nJasangarritasunaren alde hartutako beste neurri bat Araba ESIn, zeinaren bidez paperaren kontsumoa erabat jaistea lortu duten, izan da Istorio Klinikoen digitalizazio prozesua Arreta Espezializatuan, Pertsonaleko expediente guztiak ere digitalizatzen ari dira, eta denbora gutxian, Lehen Mailako Arretako eta Osasun Laboraleko Istorio Klinikoak digitalizatzen hasiko dira.\nIrtenbide pasibo eraikitzaileak\nAUO Txagorritxuko Zerbitzu Orokorreko eraikuntza berriaren proiektuak A tipoko energia kalifikazioa proposatzen du. %70eko energia berriztagarri proposatzen dituzte, hotza eta beroa ekoizterakoan biomasa galdarak aurkitzen dira, eta irtenbide pasibo eraikitzaileak, hala nola, aislagarriak eta baliabide egokiak eraikuntzaren eraginkortasun energetikoa hobetzeko.\nBidenabar, Kanpezuko Kontsultorio berria, orain eraikitzen ari direna, honako kalifikazio energetikoa du bere eraikuntzan: “A” mailako energia primario ez berriztagarria kalefakzio sistematan, errefrigerazioa eta argiterian, eta eguzki sistema termiko bat ere badu, Ur Bero Sanitarioaren eskaera %45ean jasotzen duena.\nBestalde, kaldera zaharren berrikuntzarekin laster hasiko dira, gas naturaleko berri batzuengatik ordezkatuko dira, eraginkortasun energetiko hobea dutenak, AUO Santiagon zein AUO Txagorritxun.\nBeste behin, Osakidetzako eta Osasun Saileko helburua modernizazio jasangarri baten alde egitea da. Hori dela eta, Jasangarritasun Energetikoaren Plana osatzeko Eusko Jaurlaritzaren konpromezua azpimarratzea ezinbestekoa ikusten dugu erakunde publikoarentzat, kontratazio eta erosketa irizpide berdeak mailaka ezarriz, jasangarritasun energetikoaren elementu gisa.\nNext story Araba ESIko Pediatriako bi egoiliar saritu dituzte, kasu kliniko eta artikulu onenagatik\nPrevious story Araba ESIk “Kerik Gabeko Astea”ospatu du


Lasarte-Oriak San Markoko lehendakaria kargugabetu nahi du - Usurbil Erraustegiaren Kontra\nLasarte-Oriako hirigintza afera bat babestu nahi ez duelako, San Marko Mankomunitatean duen kargua kenduko diote Ricardo Ortegari biharko goizeko 10.00etatik aurrera burutuko den udalbatzan. San Markoko lehendakaritza galduko du horrela.\nEzkontzerik ez duten bi jarrera daudenean, elkar lagundu baino, elkarri ahalik eta oztopo gehien jartzen saiatzen dira aldeak. Gipuzkoan, hiri hondakinak kudeatzeko, errauste plantaren aldeko apustua egin dute agintari batzuek -Foru Aldundiak, Hondakinen Partzuergoak eta herrialdeko mankomunitate gehienek-; beste batzuek, berriz, errauste plantaren aurkako eta birziklatzearen aldeko politika lehenetsi dute, atez ateko sistema ezarrita. San Marko Mankomunitatea azken horietako bat da -Debagoienarekin batera-. Eta Ricardo Ortega, Lasarte-Oriako Ezker Batuko zinegotzia, hango lehendakaria.\nLegealdia hasi zenetik, Gipuzkoako Hondakinen Partzuergoak bide batetik jo du -Gipuzkoako Hiri Hondakinen Plan Nagusia eta Zubietako errauste planta oinarri hartuta-, eta San Marko Mankomunitateak beste batetik: ahalik eta herri gehienetan atez ateko sistema ezartzearen alde. Horrek etengabeko tentsioa eragin du, eta bi erakundeen arteko harremana ez da batere gozoa izan. Horren adibide dira bi erakundeek elkarren aurka zabalik dituzten auzibide ugariak.\nAzkenaldian Zubietako lanak gerturatu eta atez ateko sistema hainbat herritara zabaltzearekin batera, tentsioa areagotu egin da, eta alderdi batzuek -H1ek eta EAJk bereziki- PSE-EEri deia egin diote, ezker abertzaleari, Alternatibari eta Ezker Batuari San Markoko gehiengoa kentzeko. Izan ere, sozialistek kontrolatutako Lasarte-Oriako eta Donostiako ordezkaritzek eman die gehiengoa errauste plantaren aurkakoei.\nOdon Elorzari begira\nOrain, hirigintza afera baten aitzakitan, Lasarte-Oriako Alkateak lehendakaritza kenduko dio Ortegari. Eta pilota Odon Elorzaren teilatuan geratuko da. Ezker Batuak, Alternatibak eta ezker abertzaleak San Marko Mankomunitatean gehiengoa izatea Elorzaren esku egongo da. Duñike Arrizabalagari ordezkaritza kenduko balio, errauste plantaren aldekoek hartuko lukete Gipuzkoako mankomunitate handieneko gidaritza.\nElorzaren jarrerarekin desadostasuna erakutsi dute orain arte H1ek eta EAJk, eta «leialtasun eza» ere leporatu diote aldundiak eta hondakinen partzuergoak aurrera eraman nahi duten hondakinen politikarekiko. Beste alderdietatik ez ezik, PSE-EE barrutik ere ez zaio presiorik faltako Odon Elorzari.\nIzan ere, berriki alderdiko Gipuzkoako alkate eta zinegotziek hondakinen inguruko bilkura egin zuten, eta hartan Denis Itxaso Donostiako zinegotzi eta partzuergoko lehendakariordeak hitz gogorrak egin zituen atez ateko sistemaren aurka. Bidenabar, sistema horren aurkako jarrera aktiboa hartzera deitu zituen herrialdeko kargudun sozialista guztiak.\nOrtega eta Lasarte-Oriako PSE-EEren arteko harremanen gaiztotzea ez da oraingo kontua. Duela hilabete batzuk, EBk eta PSE-EEk zuten udal hitzarmena hautsi zuten, hain zuzen ere, hondakinen politiken inguruko desadostasunengatik. Orain, hotel bat egiteko arau subsidiarioak aldatu nahi ditu Jesus Maria Zaballos PSE-EEko alkateak urbanizatu ezin den lur zati bat urbanizatzeko modukoa egiteko. Ortegak uko egin dio operazioa babesteari. «Gure ustez, natur kapitalaren galera justifikaezina ekarriko du operazioak, konpetentzia izan ez duten sustatzaile partikular batzuen interesen neurrira egindakoa», azaldu zuen Ortegak atzo, Antton Karrera Gipuzkoako EBko koordinatzailearekin egindako agerraldian. «Koherentziaz» operazioa ez babestea erabaki du Ortegak, eta mankomunitatetik kendu izana «xantaia» dela adierazi du.\nBihar egingo dute udalbatza Lasarte-Orian, eta San Markon duen kargua kenduko diote Ortegari, EAJk eta H1ek babestuko baitute kargu aldatzea. «Alderdi horiek desiatzen daude mankomunitatetik bidaltzeko, erakusten ari garelako errauste planta saihets daitekeela atez ateko bilketa bezalako sistema alternatiboekin», azaldu zuen Ortegak.\nBestalde, atzo Donostiako Udalak errauste planta egitea baimentzen duen hirigintza plana onartu zuen PSE-EE, EAJ, H1 eta PPren botoekin. Aralar eta Alternatiba kontra agertu ziren.\nHonen inguruko berriak gaurko prentsan:\nBERRIA: 'Zaborren gerrak' jota\nGARA: Lasarte-Oriako alkateak Sanmarkoko lehendakaria kargugabetu nahi du\nIRUTXULOKO HITZA: «Antzerkia bukatu» dela esan du Ricardo Ortegak\nEL DIARIO VASCO: Ortega afirma que su salida de San Marcos se debe a un «chantaje» del alcalde de Lasarte\nEL DIARIO VASCO: El Pleno municipal cambiará su representación en la Mancomunidad de San Marcos\nNOTICIAS DE GIPUZKOA: El presidente de San Marcos dice que su cese se debe a "presiones" de la cúpula del PSE-EE\nNOTICIAS DE GIPUZKOA: "En mi destitución se ha actuado sucio"\natez-ate errauste-planta erraustegia hondakinak lasarte-oria


Biharko 'Gaur8': euskararen egoaera Nafarroan, 'Yonki baten tragedia' eta parranda auzoen zama - Arrosa\nAste honetan bete da urtea 2015eko udal eta foru hauteskunde emaitzek Nafarroako “aldaketa” abian jartzeko aukera eman zutenetik. Ordutik, asko izan dira Nafarroako Gobernuari nahiz Iruñeko Udalari egin zaizkien eskaerak, eta horietako asko euskararen eremukoak. Martxelo Diazek bilakaera horretaz egin duen analisia nabarmendu du Amagoia Mujikak Gaur8-ren biharko alearen aurrerapenean. Horrez gain, Gerardo Mungiari idatzi berri duen Yonki baten tragedia liburuaz egindako elkarrizketa ere aipatu du Mujikak. Amaitzeko, arkitektura ikuspuntutik, Ibai Gandiagak Iruñeko alde zaharreko bizilagunen kezkaz idatzitakoa ekarri du, festa eta parranda auzo diren horien zamaren berri eman du.\nPosted in ZebrabideaTagged #aldaketa #alde zahar #amagoia mujika #analisi #arkitektura #astekari #aurrerapen #auzo #euskalgintza #euskara #festa #gaur8 #gerardo mungia #ibai gandiaga #Iruñea #martxelo diaz #nafarroa #parranda #portada #yonki baten tragedia\nLander Arbelaitz: "Ezker abertzalea apalduta egon arren, borrokarako gogoa badagoela sumatu dut"


Quintero Hidroituango gelditu – Tradener\nTRADENERek bat egin zuen Daniel Quintero Medellingo alkate hautatu berriari Hidroituango proiektu hidroelektrikoa (haren jabea EPM da) gelditzeko hauteskunde-promesa betetzeko eskatzeko nazioarteko kanpainarekin.\nDaniel Quintero alkate berriak itxaropena ematen die proiektu honen eraginpean dauden guztiei, azken finean, Kolonbiako herri osoari, bere ibai nagusietako baten geldialdiak izango duen galera eta eraginagatik, Cauca ibaiak, ibaian behera istripu batek izan ditzakeen emaitzengatik, baina baita alferrikako proiektu honetan korrontea eramaten ari den diru guztiagatik ere (Kolonbiak bere premia elekokratikoak betak ditu, eta egin behar dena da Trantsizio justu baten alde egitea, Censatek eta beste batzuek proposatzen duten bezala, eta pertsona guztieielektrizitatea bermatzea, horretarako beste ekoizpen motak bultzatuz)\nDuela astebete, Ríos Vivos mugimenduak kanpaina bat abiatu zuen sare sozialetan, Daniel Quintero alkatearen arreta erakartzeko eta Hidroituango desegiteko konbentzitzeko. #QuinteroDesmanteleHidroituango kanpainaren bidez, Twitterren, erakundea, prin Presak kaltetutako pertsonek, gainera, beraiekin biltzeko eskatu diote agintariari, eskualdeko biztanleen egoera humanitarioari irtenbideak bilatzeko. Hamar dira Quinterori presaren inguruko ekintzak hartzeko ematen dizkioten arrazoiak; besteak beste, eraikuntza prozesuan ustezko ustelkeria, EPMren gaineko konfiantzarik eza eta biztanleei kalte-ordainik ez ematea, gatazka armatuaren biktima direlako bereziki. Horrez gain, Hidroituangoren ingurumen eraginagatik egindako kritikak betetzeko eskatu zioten alkateari, alkatetzarako kanpainari ekin aurretik.\nEuskal Herritik Hidroituangoko biktimekin solidarizatzen gara, eta hainbeste ekosistemaren mende dagoen arteria horren defentsa eskatzen dugu #QuinteroDesmanteleHidroituango


2016an, Udalak 93.000 euro gehiago bideratuko ditu familia zaintzaileentzako programetara « Prentsa oharrak\n2016an, Udalak 93.000 euro gehiago bideratuko ditu familia zaintzaileentzako programetara\nKategoriak: Prentsa oharrak — Komunikazio Zerbitzua / Servicio de Comunicación — 28 abendua 2015 10:11\nLaguntzeko zerbitzu berriak, prestakuntza pertsonalizatua eta zaintza partekatua eskainiko ditu\nDatorren urtean, Gizarte Politiken Sailak 93.000 euro gehiago bideratuko ditu familia zaintzaileentzako programetara. Adinekoei laguntzeko programak duen gastuari (380.000 euro) familia zaintzaileen kopurua handitzeari dagokiona eta beste 53.000 euro gehituko zaizkio, sortzekotan diren ekintza berriak martxan jartzeko.\nBatetik, Udalak eskariaren araberako baliabide berria sortu du Lakua-Arriagako adinekoentzako zentro soziokulturalean. Zaintza partekatuko espazioa da, zaintzaileak zentroko jardueretan parte hartzen duen bitartean zainduak zentroan bertan profesional baten laguntza izan dezan.\nGainera, prestakuntza jarduerak beste ikuspegi batetik landuko dira: zaintzaileak eta zainduak batera jasoko dute prestakuntza, komunikazioari eta kontaktu pertsonalari buruz, besteak beste.\nOrobat, otsailetik aurrera etxeetan prestakuntza pertsonalizatua emango da. Ohiko prestakuntzaren osagarria izango da: senidea zaintzeari buruzko ikasketa teorikoak etxean bertan nola jartzen diren praktikan egiaztatuko da.\nBestetik, Udalak aurreikusi du bilduma egiteko fitxa batzuk banatzea (hozkailuan itsatsi edo eskura izateko modukoak), zaintzeari eta norbera zaintzeari buruzko aholkuekin.\nZaintza adinekoaren familia osoaren edo inguruko guztien artean partekatzeari ere helduko zaio datorren urtean.\nGizarte Politiken zinegotzi Nerea Melgosak nabarmendu duenez, “adinekoak lehentasunetako bat dira guretzat. Gure eginbeharra da zahartze aktibo eta duina erraztea, eta baliabideak eskaintzea adinekoek kalitateko zaintza jaso dezaten, baina zaintzaileez ahaztu gabe. Ekimen hauen bidez zaintzaileei babes handiagoa eta baliabide gehiago eman nahi dizkiegu, haiek ere beren burua zaintzerik izan dezaten, eta ez daudela bakarrik ikus dezaten”.


Hiru Michelin izardun zazpi espainiar daude parte-hartzaileen zerrendan\nSan Sebastian Gastronomika Euskadi Basque Country jaialdiaren edizio honetan Espainiak izan duen parte-hartzearen zerrenda ere oso zabala da. Luzea da San Sebastian Gastronomika-Euskadi Basque Country kongresuaren edizio honetan parte hartuko duten espainiarren zerrenda, nazioarteko gastronomian garrantzitsuenen artean dauden izen askorekin. Eneko Atxa chef bizkaitarra (Azurmendi***) etorriko da, besteak beste; Azurmendi jatetxeaz gain, Eneko jatetxea ere kudeatzen du, etxe nagusiaren azpian, eta beste hiru, Londonen, Tokion eta Lisboan. Bost Michelin izar ditu guztira Atxak, sustraidun eta poesiadun bere sukaldaritzarekin; horrela lortzen du, plateraren estetikaren eskutik, produktuaren sublimazioa. Azkeneko hamarraldiko eragin handieneko Ángel León (Aponiente***) chefak ere ez du hutsik egingo Kursaaleko hitzordura; berezko talentua du Leónek, gastronomiari aurrera egin arazi eta horren esploratuta ez dauden espazioetarantz eramaten dutenen berezko ezaugarria.\nDonostiako topaketa berri honetan, Kursaal jauregian egongo dira Euskadiko gastronomiaren beste bost erreferente handi ere: Pedro Subijana (Akelarre ***), Juan Mari eta Elena Arzak (Arzak***), Martin Berasategui (Berasategui***), Hilario Arbelaitz (Zuberoa*) eta Josean Alija (Nerua*). Horietako batzuk Euskal Sukaldaritza Berriaren guraso dira, eta Espainiako lehenengo abangoardia gastronomikoaren ordezkari izan ziren eta Gastronomikak edizio honetan landuko duen eta mugaren alde bietako chef mitikoen arteko topaketak jasoko dituen espainiar eta frantziar sukaldaritzen arteko harreman horrekin zerikusi handia duten sukaldariak.\nDonostian egongo da, gainera, Quique Dacosta (Quique Dacosta jatetxea***), nazioarteko proiekzio handieneko espainiar sukaldarietako bat hau ere. Sukaldaritza dagokion lurraldeari lotuta ulertzen du berak, eta bere plater guztietan islatzen du hori. Izan Denian, Londonen edo Madrilen, Mediterraneoa da bere sukaldaritza. Bost izar ditu guztira, bi baititu Valentziako El Poblet jatetxeak; Gastronomikan parte hartuko duen Luis Vallsek zuzentzen du, hain zuzen ere, jatetxe hori. Valentziako MercatBar, Vuelve Carolina eta Llisa Negra eta Londoneko Arros QD jatetxeak ere zuzentzen ditu Dacostak. Eta Deesa da bere azken proiektua, Madrileko Ritz hotelean; han, Espainiako hiriburuko hotelik enblematikoenaren eskaintza gastronomikoaz arduratzen da.\nJesús Sanchezek (El Cenador de Amós***) osatzen du espainiar hiru izardunen zerrenda; Kantabriako gastronomia maila gorenera eramatea lortu du Sanchezek Villaverde de Pontonesen duen jatetxearekin. Ingurune arkitektoniko eta natural paregabean dago, gainera, jatetxea, XVIII. mendeko jauretxe batean. Orain bere proiektu berria inauguratzear dago, Amós, Madrileko Villa Magna hotelean.\nPaco Morales (Noor**) izango da 2021eko Gastronomika honetako beste izen garrantzitsuenetako bat. Nortasun handiko sukaldaritza egiten du Moralesek, eta gogotik egiten duen bere lan zehatzari esker, proiektu berezi eta arrakastatsua sortu du historia handiko Andaluziako txoko batean, Kordoban. Moralesek platerera eramaten duen historia. Ez da batere sukaldari konbentzionala, bi Michelin izar ditu, eta El Bar de Paco Morales lokala ere badu, Kordoban hori ere.\nFran Martinezen (Maralba**) eskutik ikusi ahal izango dugu espainiar sukaldaritzaren aniztasuna; Mantxako goi-mailako gastronomia gorestea lortu duen chefa da Martinez. Disfrutar** jatetxeko hirukotearen magiaz eta su artean duten sormenaz gozatzeko aukera ere izango dugu. Urte luzez elBullin Ferran Adriàren laguntzailea izan zen Oriol Castrok, eta proiektu honetan bazkide dituen Eduard Xatruch eta Mateu Casañasek osatzen dute hirukote hori; azken biak ere lantalde hartan trebatu ziren, Cala Montjoi jatetxe paregabean. Paco Pérez Michelin izar gehien dituen kataluniar chefak ere ez du hutsik egingo; bi izar ditu Llançako bere Miramar jatetxeak, eta beste bi Bartzelonako Arts hotelean zuzentzen duen Enoteca jatetxeak. Alt Empordà eskualdeko goi-mailako gastronomiaren ordezkaria da Perez, d’amunt-eko itsasoarena. Halaxe gustatzen zaio deitzea hazi den Gironako eskualdeari.\nTenerifetik, berriz, Erlantz Gorostiza iritsiko zaigu, Martin Berasateguiren dizipulua eta, Ritz-Carlton Abama hoteleko MB jatetxetik, Kanariak goi-mailako gastronomiaren mapan kokatu dituen sukaldaria, artxipelagoan bi Michelin izar dituen bakarra baita, betiere kanariar produktuen kalitatea eta berariazkotasuna defendatuz.\nHemen bizi diren sukaldarien artean ere egongo da frantziar presentzia; horixe da Romain Fornell chefaren kasua. Sortzez frantziarra den arren, Bartzelonan egin du bere ibilbidea Fornellek; sukaldari handien dizipulua izan da –Michel Sarran eta Alain Ducasse chefena, esaterako–, eta Frantzian eta Espainian, bietan, Michelin izarrak eskuratu dituen frantziar sukaldari bakarra izatea lortu du.


Wikiloc | Pagoetako tontorrak Ibilbidea Urdaneta, País Vasco (España)- GPS track\nOinez (Oinez Ibilbide onenak Espainia tik → Euskadi → Urdaneta )\n4.557 316 2402\nIraupena 4 ordu 33 minutu\nNoiz igoa 18 de abril de 2021\nUrdaneta eta Elkano (Mendi Ibilaldiak)\nUrdaneta - coll.Lizarra - Pagoeta - Aia - Agorregi - Iturraran - Laurgain - Urdaneta (Mendi Ibilaldiak)\nUrdaneta ( pagoeta ) (Mendi Ibilaldiak)\nPagoetako gurutzea / Cruz de Pagoeta (Mendi Ibilaldiak)\nmikelarri Eskubide guztiak erreserbatuta\nIkusita 417 aldiz, jaitsita 5 aldiz\nNondik gertu: Urdaneta, País Vasco (España)\nUrdanetako frontoiaren ondotik igotzen den errepide pikoari aurre egin diogu eta, bertatik jarraitu dugu Saberri baserrira iritsi arte. Azkenean, asfaltoa atzean utzi, eta zelai artean dagoen gurdibide batetik jarraitu dugu. Bide horrek, Menditxo izena duen muinoa inguratu eta larreen eta basoaren arteko bidexkatik, ataka zeharkatu eta Lizarrako lepora heldu gara. Beste langa bat igaro eta eskuinetik hedatzen bidezidorretik gorantz egin dugu.\nIzarraitz eta Hernioko mendikateetara ikuspegi bikainak dituen bide honek, Murugilera igotzeko azken aldaparen hasierara eraman gaitu. Azken malda pikoari aurre egin eta, Murugileko tontorrera iritsi garea. Buzoiaren ondoan, mendizale eta zakur baten irudi txikia. Pagoetako tontorrik garaiena den honetatik, etorritako aldapatik jaitsi gara eta segidan, Pagoetako Gurutzerantz jo dugu. Gaur egungoa 1935ekoa da, nahiz eta jada 1025eko dokumentuetan aipatzen den. Gertu dagoen, Uruzumeko aterbearen on dora jaitsi gara. Bertan, hamaiketako egin eta metro batzuk goraxeago dagoen Urruztumeko puntara igo gara. Bere erpin geodesikoak itzuleraren hasiera markatzen du kordalari jarraituz, alanbrezko hesiaren ondotik. Bidezidorra beste tumulu batetik pasatzen da eta Lizarra lepora iristen da. Pista gurutzatu eta belarditik jarraitu Saberri baserritik datorren bidearekin topo egin arte, eta handik Urdanetara.\nIbilbide hau mikelarri(r)ekin egin nuen\nEsan mikelarri(e)ri ibilbide honetan bidelagun bezala gehitzeko


Zergatik ez dago lubrifikatzaile, arousal emakumeen - Forte Love\nZergatik ez dago lubrifikatzaile, arousal emakumeen\nLortzeko gehienezko plazer elkarrizketa, bai bazkide garrantzitsua da diapositiba eta egokia hidratazioa sexu-organoak. Honek laguntzen du hondar-kopuru lubrifikatzaile, lubrifikatzaile natural nabarmentzen sexu-organoetan emakumeen eta gizonen eraginpean, sexu arousal, odol-fluxua eta maila igo sexu-hormonak. Eta bada gizon arazorik ez izan, zergatik ez da nabarmentzen, lubrifikazio emakumeen beroa gai bat da.\nUlertzen zergatik, ez da nabarmentzen, lubrifikazio naturala denean, ilusioa, eta nahia coition, beharrezkoa da kontuan hartu beharreko xehetasun gehiago berezitasunak sexu-organoen, baita zer-prozesuak dira erantzule itxura ducatus. Medikuntza, lubrifikatzaile izeneko sekretua guruina jariatzen gorputzak. Baginako lehortasuna, gainera, mediku epe da atrophic vaginitis.\nZer da emakume baten gorputza arduratzen da lubrifikazio?\nBerez, baginaren bat da, muskulu eta elastikoa canal hori da kanpo geruzetan epiteli. Goiko geruza epiteli osatzen mukosa bere konplexu microflora. Lubrifikazio ardura berezia guruin epiteli baginaren dira, eraginpean faktore zenbaki bat garatu behar garden bat likido gabe usaina eta kolorea.\nLubrifikazio ere erantzuten zirkulazio-sistema, azpian odol-puntako sexu epiteli nabarmen loditua, eta horrek eramaten pean presio batzuk esleitu batetik guruin ducatus jatorri naturala. Ez da azken papera hautaketa-prozesua lubrifikazio bat jokatzen hormona-sistema emakumeak, eta horrek asko eragiten libido, eta maila excitability emakume gorputza.\nZergatik ez da koipea at girl denean, ilusioa?\nEmakumea bada, ez du koipea, nahiz eta indartsuena sexu arousal, elkarrizketa, ondoren, baizik eta, izango da ardatz presentzia eta nahasteak. Ikuspegitik medikuntza, atrophic vaginitis zuzena da microdamage, hau da, lagunduta jaistea sekretua guruin hormak baginaren. Background honen aurka, lubrifikazio naturala ez da ekoiztu sexu-organoak.\nZergatik utzi zion nabarmentzen koipea:\nBuruz hitz egin dugu bada emakumeen adina 40-60 urte, kausa izan daiteke buruko pilota. Atzeko aurka gorputzean aldaketak gutxitzen ekoizpen estrogenoa hormona-sistema, hau da, nagusiki ardura guruin.\nJaitsi estrogenoa daiteke eragindako hormonal botika, hala nola, antidepresiboak, hipertentsioaren kontrako botika, sendagai fibroids, antihistaminikoak eta diuretikoak.\nHigiene pertsonala duten elementuak aukeratzen dira gaizki, ere eragina izan dezake sexu-organoen eta guruin. Baina bide bat da batera aromak, odorants, substantzia sintetikoak eta colorants.\nEkar murriztu lubrifikazio erabilera da hormonal erremedioak progesterona, gisa jarduten antagonista estrogenoa.\nFisiologiko eragiten dira premenstrual epea eta hilekoa.\nApur lubrifikatzaile ahal izan duten emakumeen tratu txarra ohiturak eragina duten zirkulazio-sistema eta lan secretory guruin baita hormonal.\nEragina erradiazioa eta kimioterapia duten eragin negatiboa lana hormona-sistema.\nKausa ere izan daiteke autoimmune gaixotasun Sjögren sindromea, eta horrek eragina du hainbat guruin eta eragiten ehun konektiboaren.\nLehortasuna ere izan daiteke zenbaki bat eragin negatiboak faktore — maiz douching, presentzia gernu-infekzio eta gaixotasun birikoen, baita kirurgia kendu ovaries.\nArrazoi ohikoena eza sekretua emakume bat da haurdunaldia eta post-Mina etapa, denean ez da bat berregituratzeko hormona-sistema.\nEra berean, arrazoiak atrophic vaginitis, besteak beste, maiz estres egoerak, jarduera fisiko, psiko-emozionala nahasteak.\nAurretik bila metodo kentzeko, hala nola, diagnostiko bat bezala atrophic vaginitis, emakumezkoak garrantzitsua da jakiteko zehazki kausa fenomeno hau. Hau ikusi behar duzu bat ginekologoa, eta, ondoren, identifikatu kausa nahaste eta adierazi tratamendu metodo. Gehienetan, tratamendu baginako lehortasuna oinarritzen da berriztatu hormona-oreka.\nErreferentzia! Bada, arrazoiak baginako lehortasuna kirurgikoa genito-urinarioko gaixotasunak eska dezake dagokion tratamendu antibiotikoa.\nTokiko tratamendua atrophic vaginitis dakar, urrats hauek:\nErabilera kandelak batetik lehortasunak da jokoaren txertatu supositorioak egunero behar duzu 1 gauza bat hilabete, 2 gauza batzuk egiteko denbora arte arazoa ez da konpondu.\nSarrera estrogenoa eraztunak 1 egunero 3 hilabete, horrela, saturating sexu-organoen hormonak.\nErabilera hormonal kremak estrogenoa, eta horrek, agian, behar inprimagailua. Lehen aplikatu behar duzu 1 egun bakoitzeko lehen astean, ondoren, 3 aldiz aste bat arte arazoa ez da konpondu.\nZenbait kasu banakako, espezialista prescribe dezake hormona pilulak forma. Kasu honetan, beharrezkoa da ikustea horiek guztiak eskemak eta dosiak, irrazionala hormonen erabilera da bigarren mailako efektuak fraught. Gehiegizko estrogenoa daiteke, nahiz eta minbizia ekar. Batera contraindications hormonak espezialista prescribe dezake belar medikuntza — upland umetokian, lupulua ateratzeko, melatonina eta abar.\nHorrez gain, droga tratamendua, moisturize sexu-organoen, posible da erabili behar esan nahi du, sintomatikoa tratatzeko moisturizers eta lubrifikatzaileak lubrifikatzaileak ur-oinarritutako, ideal eguneroko erabilera. Bestela, arriskua dago trauma baginan, ondorioz sorta bat bigarren mailako infekzioak garatu (ezartzeko zauriak eta hausturak oportunista agente) eta gaixotasunak (atzeko hanturazko prozesua).


https://www.berria.eus Bere azken artikuluak eu Wed, 24 Jul 2019 09:05:37 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1854/031/001/2017-04-06/lehendabiziko_ihesaldia.htm Thu, 06 Apr 2017 00:00:00 +0200 Ander Izagirre https://www.berria.eus/paperekoa/1854/031/001/2017-04-06/lehendabiziko_ihesaldia.htm\nUmetan liluraz irakurtzen nituen Tintinen komikiak, Jules Verneren nobelak eta Ciclismo a Fondo aldizkariko kronikak. Niretzat maila berean zeuden narrazio horiek guztiak: zirrara sentitzen nuen heroien abenturekin, munduarekiko jakin-mina pizten zidaten, etxetik ateratzeko irrika. Kirolariek, ordea, abantaila bat dute fikziozko pertsonaiekiko: Michel Strogoff, tsarraren mezularia, ez nuen inoiz hondartzan topatu; Peio Ruiz Cabestany, ordea, Anoetako belodromoan azaldu zitzaidan, nik zortzi urte nituela, eta askatu ezin nuen gurpila askatu zidan, bizikleta amaren autoan sartu ahal izateko. Heroia nire hirian bertan bizi zen, eta gurpila askatzera etorri zitzaidan, 1984tik 1985erako neguan.\nHilabete batzuk geroago, gurpila askatu zidan heroi berberak Euskal Herriko Itzulia irabazi zuen munduko onenen aurrean: Lemond, Lejarreta, Recio, Delgado eta Kelly izan zituen atzetik. Eta urte bat geroago, Tourreko etapa bat irabazi zuenean, Bulebarrera joan nintzen, Donostiako Klasikoaren irteerara, Cabestanyri autografo bat eskatzera ?hementxe daukazue orduko argazkia?.\nHaurtzaroko heroiak bertatik bertara ikusteko aukera eman zidan Euskal Herriko Itzuliak. Eta sekula ahaztuko ez ditudan epikak eta dramak. 1986ko lehen etapan, Maurizio Rossi ezezagunak ihes egin zuen, eta tropelak, lo, 3 minutu eta 40 segundoren aldearekin iristen utzi zion. Itzulia irabazteko abantaila nahikoa! Ni amorratzen nengoen, Orbeak, nire heroi Cabestanyren taldeak, ez zuelako lanik egin italiarra harrapatzeko. Gerora Txomin Perurena zuzendariari entzun nion arazo linguistikoa izan zela. Garai hartan, GPSrik eta erreferentzia zehatzik gabe, bide bazterretik norbaitek Rossiri buruz zera esan zion: «Va follau!». Eta Perurenak uste zuen «va follado» eta «va jodido» gauza bera zirela: Rossi lehertuta zihoala eta erraz harrapatuko zutela, alegia. Buruz esatera arriskatuko naiz, Interneten edo aldizkari zaharretan bilatu gabe, hamar urte nitueneko istorioak eta zifrak burmuinean grabatuta dauzkadalako: Rossik ez zuen segundo bakar bat ere galdu hurrengo etapetan, baina azkenekoan, Andoaingo hemezortzi kilometro eskaseko erlojupekoan, oso urduri irten zen, dardarka, eta Sean Kellyk 3 minutu eta 58 segundo jan zizkion. Rossik ez zuen inoiz izango nazioarteko garaipen handi bat lortzeko beste aukerarik. Ondo zekien: eta negarrez lehertu zen.\nAste osoa pasatu nuen Rossi ezezagun haren ahulaldia desiratzen, Cabestanyren beste garaipen batekin amesten, baina azken eguneko drama hark oilo-ipurdia jarri zidan. Orain susmagarria iruditzen zait Andoainen gertatu zena ?halako denbora galera ikaragarria halako ibilbide motzean!?, batez ere zenbait txirrindularik garai hartako tratuez eta azpijokoez kontatu dutena irakurri ondoren ?Cabestanyk berak Historias de un ciclista autobiografikoan, adibidez, izen askorik eman gabe baina identifikatzeko arrasto nahikoak emanda?.\nUrteak pasatu dira, gu hazi egin gara: heroiak, zorionez, aspaldi ez dira heroi.\nBaina haiekiko lilura nerabeak bultzatu gintuen etxetik errepidera: mundura.\nPixka bat koskortu ginenean, gu ere bizikletaz errepidera ateratzen hasi ginen. Aritxulegi, Agina eta Ibardin urteroko bataila eremu epikoak ziren garai hartako Itzulietan, eta hamasei urterekin soilik senti daitekeen zirrara sentitu genuen guk, eskolan piper egin eta mendate horiek lehen aldiz igo genituenean. Txirrindularitza zaleek beste abantaila hori ere badutelako: mitoen antzeztoki berberean aritu daitezkeela. Zenbat ordainduko luke tenisaren zale batek Federer-Nadal final baten aurretik Wimbledonen lagun batekin pilotakada batzuk jokatzearen truke? Edo futbolzale batek, Wembleyn lagunekin partidatxoa jokatzeagatik? Txirrindularitza zale batek horixe egin dezake: Claudio Chiappuccik erasoa jo zuen bihurgune berberean pedalak astindu eta laguna atzean utzi. Ziklista sentitzen ginen.\nIbardinera estreinakoz joan ginenean, Udo Boltsek irabazi zuen. Hurrengoetan, Fede Etxabek eta Davide Cassanik. Romingerrek eskuratu zituen hiru itzuli haiek jarraian. Ordurako, Cabestany geroz eta atzerago ikusten genuen. Haurtzaroa ere geroz eta atzerago gelditu zitzaigun, Ibardinen.\nGure lehendabiziko ihesaldi horren ondoren, uda horretan bertan, lehenengo bidaia luzea egin genuen bizikletaz, aste batekoa; lehenengo aldiz irten ginen gure kabuz, lehenengo aldiz utzi genuen etxea, lo non egin behar genuen jakin gabe. Jauzi hori emateko lehenengo prestaketak, gure autonomiaren eta abenturazaletasunaren hastapenak, Euskal Herriko Itzulia ikusteko egiten genituen ihesaldiekin lotzen ditut. Hori zor diot Itzuliari, eta ez zait ahazten.]]> https://www.berria.eus/paperekoa/1897/028/002/2015-10-09/txernobylgo_koru_triste_bat.htm Fri, 09 Oct 2015 00:00:00 +0200 Ander Izagirre https://www.berria.eus/paperekoa/1897/028/002/2015-10-09/txernobylgo_koru_triste_bat.htm Kazetaria eta idazlea\nAnder Izagirrek 'Txernobil txiki bat etxe bakoitzean' liburua plazaratu zuen 2014an (Gaumin). Svetlana Aleksievitx Nobel saridunaren Voces de Chernobyl irakurri zuen liburu hura prestatzeko. Txernobylera egindako bidaian irakurri zuen.\nTxernobylera bidaia prestatzen ari nintzela, Alberto Moyano kazetariak eman zidan Voces de Chernobyl liburuaren berri. Abioian eta Ukrainan irakurri nuen, txundituta, hunkituta. Aleksievitxek dozenaka monologo biltzen ditu liburuan, katastrofea jasan zuten pertsonek egindako kontakizunak. Erreportari lan itzela dago liburuaren atzean: denbora asko jendea eta herriak bisitazen, orduak eta orduak istorioak entzuten. Eta, ondoren, asko estimatzen dut istorio horiek nola papereratu zituen: Aleksievitxek ohar batzuk idazten ditu liburuaren hasieran, baina gero desagertu egiten da erabat. Biktimen monologo hutsak ageri dira. Maisuki jasota daude: oso hizkera sinplearekin istorio latzak agertzen dira. Ez dute apaingarririk, adjektiborik, epairik behar. Ez dute kazetariaren presentziarik behar. Istorio gordinak oso gogorrak dira bere horretan, istorio latzak, tristeak, eta askotan oso poetikoak, Txernobyl inguruko biztanleek euren bizitzak nola amildu ziren kontatzeko oso pasadizo eta detaile indartsuak kontatzen dituzte. Aleksievitxek solasaldi horiek antolatzen ditu, detailerik onenak aukeratzen ditu, montaje lan pixka bat egiten du, baina bera apartatu egiten da. Txernobylgo koru triste bat da liburua.]]>


Basket Beats Borders, baloia lagun bestela pasa ezin dituzten mugak urratzen | atzerria | GAUR8 - mila leiho zabalik\nUztailean Basket Beats Borders ekimeneko gazteak Euskal Herrian ibili dira. Proiektuak Beiruteko errefuxiatuen kanpamendu batean du sorburua eta jatorri ezberdinetako neskak biltzen ditu saskibaloiaren inguruan, bizi duten bortizkeria testuinguruan elkarbizitza eta aisialdi alternatiba bat eskaintzeko.\nKoldo Sagasti Eguneratua:\nUztaileko lehenengo asteetan Basket Beats Borders ekimeneko gazteak Euskal Herriko hainbat txokotan bisitan ibili dira. Proiektu horrek Beirut Libanoko hiriburuko Shatila errefuxiatu kanpamenduan du sorburua eta jatorri ezberdinetako neskak biltzen ditu saskibaloiaren inguruan, bizi duten bortizkeria testuinguruan elkarbizitza eta aisialdi alternatiba bat eskaintzeko. Azken egunotan, gurean egindako hamaika erakustalditan, euren kirol jardunaz gain, emakume errefuxiatu gazteen errealitatea ere ikusarazi dute.\nShatila, Sabrarekin batera, iltzatuta dago gure oroimen historiko kolektiboan, 1982an Beiruteko mendebaldeko errefuxiatuen kanpaleku horietan Falange Libaniar Kristauak eta Israelgo Armada sionistak egin zuten sarraski ankerrarengatik. Irailaren 16a zen eta, Ariel Sharon komandante israeldarrak gidatutako operazioan, Libanoko milizia kristau-falangistak milaka erbesteratu palestinarren bizitokian sartu ziren PAE Palestina Askatzeko Erakundearen ekintzaile talde bat atzemateko aitzakiarekin. Hogeita hamar orduz, labanez, pistolez eta aizkorez armatutako erasotzaileek, Armada sionistaren sostengu militarrarekin, triskantza odoltsua gauzatu zuten kanpamenduko biztanle zibil babesgabeen kontra.\nSarraskien itzalean hazi\nMilaka errefuxiatu palestinar –gehienak emakumeak, haurrak eta edadetuak– erail, bortxatu, torturatu eta mutilatu zituzten, tropa sionistek sarraskiaren agertokia argiztatzen zuten bitartean. Iturri ezberdinek kopuru kontrajarriak eman bazituzten ere, Gurutze Gorriak kalkulatu zuen oldarraldian 3.000 pertsona inguru erail zituztela. Etxeko animaliak ere ez ziren libratu falangisten odol egarritik. Hainbesterainokoa izan zen masakreak nazioarteko iritzi publikoan sumina eragin zuen eta Nazio Batuen Erakundearen Batzar Nagusiak «genozidio» deitu zion errefuxiatu palestinarren hilketa ikaragarri hari.\nEgungo Shatilako gazteek 1982ko sarraski hura zuzenean bizi ez bazuten ere, pasarte historiko odoltsu hark baldintzatutako gizartean hazitakoak dira. Halaxe azaldu dio GAUR8ri Oihana Alberdi Elorriaga ekintzaileak, Basket Beats Borders ekimena Euskal Herrira ekartzeko arduradunak. Ekintzaile bizkaitarra 2015ean iritsi zen Beiruteko errefuxiatuen kanpalekura irratigintza proiektu baten eskutik eta bertan ezagutu zuen Palestine Youth izeneko kirol kluba. Alberdiren hasierako asmoa errefuxiatuen ahotsa zabalduko zuen irrati proiektua eratzea zen, baina kirol ekimenak hunkituta, gurera ekartzeko eta ikustarazteko lanetan sartu zen buru belarri, eta horrelaxe sortu zuen, beste ekintzaile italiar talde batekin elkarlanean, Basket Beats Borders egitasmoa.\nHasiera batean Italiara eraman zuten biran ekimena, eta, azkenik, buruhauste askoren ondoren, Euskal Herrira ekartzea ere lortu dute. Alberdik azaldu du Shatila Nazio Batuek 1948an erbesteratutako errefuxiatu palestinarrentzat behin-behinean egokitutako kanpamendu guztien tankerakoa dela. Kilometro koadro bateko azalera dauka eta bertan 28.000 lagun inguru bizi dira. Azken 71 urteotan esparruko populazioak gorantz egin duen heinean, eraikuntzak ere gorantz hazi dira.\nGaur egun azpiegiturak eskasak eta urriak dira biztanle kopuru horren gutxieneko beharrak asetzeko eta, ondorioz, bizi baldintzak latzak dira. Egoera, gainera, kaskartu egin da azken urteotan, Siriako gatazka armatutik ihes egindako errefuxiatu gehiago iritsi direlako bertara eta eurentzako hala moduzko etxebizitzak eraiki behar izan dituztelako.\nGainpopulazioaren ondorioz, etxadien arteko esparrua gero eta murritzagoa da eta testuinguru horretan nekez topatu daiteke aisialdirako edota kirol jarduerarako tokirik, are gutxiago saskibaloian ganoraz aritzeko lekurik.\nBestalde, egoera ekonomiko latz horretan, mutilek bereziki, oso gaztetik uzten dituzte alde batera ikasketak, familia aurrera ateratzeko moduko lan bat aurkituko dutelakoan. Baina ezinean aritzen dira. Libanon bizi diren erbesteratu palestinarren estatus legala berezia da: ez zaizkie onartzen herritartasun eskubide beteak eta, besteak beste, zenbait unibertsitate ikasketetan edota lanbidetan aritzea galarazita daukate. Hortaz, langabezia tasa oso altua da errefuxiatuen artean. Gauzak horrela, kirol jarduera ez da Shatilako gazteen lehentasunetako bat.\nNolanahi ere, 2017an Basket Beats Borders ekimena sortu zuten, errefuxiatu eremuko neska-mutilei aisialdiko alternatiba bat eskaintzeko. Alberdiren nabarmendu bezala, familia askok ahalegin berezia egin dute seme-alabei aukera hori eskaintzeko, elkartzeko aukera emateko. Ez da erraza, kanpalekuan ez dagoelako kirolean aritzeko azpiegiturarik, eta kanpora atera behar izaten dute: kantxak alokatu, neguan aire zabalean entrenatu...\nIa ezin mugitu\nHala eta guztiz ere, saskibaloia indargune bat izan da gazte horientzat, aukera eman baitie egunerokotasun bortitzetik aldentzeko, eta esparru hori jatorri ezberdinetako neska-mutilen artean elkarbanatzeko. Izan ere, Shatilako taldean mutil zein neskak aritzen dira: errefuxiatu palestinarrak batzuk, Siriatik azken urteotan etorritako iheslariak besteak, eta Beirut inguruko auzuneetako gazte libanoarrak azkenik.\nMajdi Majzoud taldeko entrenatzailea da Shatilatik etorri den kideetako bat. Azaldu du proiektuaren hastapenak ez zirela errazak izan, errefuxiatuek, euren egoera legala dela-eta, ez daukatelako mugen gainetik mugitzeko erraztasun handirik, eta nekez lortzen dituztelako bidaiatzeko baimenak.\nEzinbestekoa izan da Oihana Alberdiren eta egitasmoa Italiara eramateaz arduratu diren ekintzaileen laguntza administratiboa, sekulako buruhausteak eragin baitituzte hamazazpi errefuxiatuen taldea Libanotik atera eta Euskal Herrira ekartzeko gainditu behar izan dituzten traba legalek. Majzoud beraren familia Akkakoa da, egungo Israelgo kostaldeko iparraldekoa, eta 1948an bortxaz bota zituzten euren jaioterritik. Haren aitak hamar urte zituen Libanoko hegoaldeko errefuxiatuen kanpalekuetara ihes egin behar izan zuenean.\nHantxe jaio zen entrenatzailea, eta berak ere hamar urte zituen Sabra eta Shatilako sarraskien lekuko izan zenean. Orduan, Majzoudek kontatu digunez, triskantza gertatu zen leku zehatzetik bostehun metro eskasetara bizi ziren, eta bere begiekin ikusi zituen Israelgo Armadako tankeak eta helikopteroak, eta nola jaurtitzen zituzten bengalak eremua argiztatzeko, milizia falangistek euren ekintza odoltsua burutu zezaten.\nDena den, Majzoudek ohartarazi du bere kasua ez dela berezia, errefuxiatu guztiek dituztela saminezko familia-istorio lazgarriak, baita saskibaloi taldeko jokalariek ere.\nNeska horietako askorentzat errefuxiatuen eremutik kanpo bidaiatu duten lehenbiziko aldia izan da. Afaf jokalari palestinarrak kontatu du lehen eskolatik etxerako bidea besterik ez zuela egiten; orain, aldiz, saskibaloiak ahalbidetu dio edonora bidaiatu ahal izatea eta jende berria ezagutzea. Rawan jokalariak aitortu du kanpamendutik atera den lehenbiziko aldia izan dela.\nHamabost eguneko egitarau oparoa esperientzia aberasgarria izan da, dudarik gabe, euren errefuxiatu kondizioa tarteko mugak nekez zeharkatu ditzaketen neska horientzat. Baina ekimenak bestelako mugak urratzeko ere balio izan du, aurreiritzien mugak hain zuzen ere. Euskal Herrian zehar egindako bidaiarekin, saskibaloi erakusketa egiteaz gain, emakume gazte errefuxiatuen errealitatea ere ikusarazi nahi izan dute. Halaxe azaldu du Oihana Alberdi antolatzaileak. Haren esanetan Basket Beats Borders ekimenak indargune bat eman die gazte errefuxiatuei, batez ere neskei, ahalduntzeko. Neska horiek sekulako indarra daukate eta hori Euskal Herrian ezagutarazi nahi zuen, emakume arabiarren inguruan ditugun estereotipo eta aurreiritziak desmuntatzeko.\nBaina, bestalde, ekintzaile bizkaitarrak aitortu du bestelako muga kulturalak ere urratu behar izan dituela egitasmo hau aurrera ateratzeko. Izan ere, Shatilara iritsi berritan Alberdi bera pertsona guztiz arrotz eta deigarria zen bertakoentzat, emakume mendebaldarra izateagatik eta, batez ere, bere itxurarengatik –1,80 metroko altuerako neska puska da, gerrirainoko koloretako rastak dituena, oinetatik leporainoko tatuajeak, piercingak aurpegian, ahots urratua...–. Berriztarrak kontatu du hasiera batean, bere burua aurkezterako orduan, muga estetiko eta kultural horiek ere gainditu behar izan zituela hangoen konfiantza bereganatzeko, baina mugak bi norabidetakoak izan daitezkeela; eta mugak, hain zuzen ere, urratzeko daudela.\nBurokrazia eta dirua\nShatilako familien konfiantza irabazita eta proiektua sinestarazita, ordea, bestelako mugak aurkeztu zitzaizkion Alberdiri. Betetik, ekonomikoak, modu autogestionatuan garatu baitu ekimena, eta tamaina horretako erronka bati heltzeko neurri bereko diru bilketa egin behar izan baitu: besteak beste, kontzertuak, elkartasun afariak edota material salmentak antolatuz.\nBestetik, muga burokratikoak, taldekideentzako gonbidapen ofizialak lortu behar izan zituztelako, logistikaren justifikazioa, eta bestelako betebehar legalak, areagotu egiten direnak bidaiariek errefuxiatu estatusa daukatenean; eta izapide horiek guztiak egitura legala duten erakundeen bitartez egin behar dira. Nolanahi ere, hilabete askotako lan eskergaren ostean, eta lagun askoren babesarekin, azkenik lortu du muga horien guztien gainetik elkartasun ekimena Euskal Herrira ekartzea.\nMajzoudek adierazi du esperientzia oso aberasgarria izan dela neskentzat eta berarentzat arlo pertsonalean, sekula bizi gabeko esperientziez gozatu ahal izan dutelako.\nBaina, era berean, baliagarria ere izan dela nabarmendu nahi izan du. Izan ere, elkartasuna partekatzeko aukera ere izan dute. Euskal herritarren harrera abegikorra jaso duten neurri berean, bertako errealitatearen berri ere izan dute; Altsasuko gazteen kartzelatzearen aurkako protestaldian parte hartu zutenean, Errekaleor auzo askean egin zuten egonaldian, edota euskal selekzioaren errekonozimendua jaso zutenean, kasu; eta hori guztia ere Libanora bueltan eramango dute.\nEsker oneko hitzak izan ditu, bereziki, Tel Aviveko Maccabi saskibaloi talde israeldarraren aurkako boikot kanpaina bultzatzen duten ekintzaileentzat, ekimenak sionismoaren ilogikotasunaren erroetara jotzen du-eta. Ez baita inolaz ere logikoa apartheid erregimen baten kirol enbaxadoreek normaltasun osoz parte hartzea Europako lehiaketetan, eta bertako erakunde eta hedabideen onespena izatea, kirolari palestinarrek askatasunez mugitzeko hainbeste traba dituzten bitartean.\nItxaropentsu esaten du Majzoudek ekimen honek jarraipena izan dezakeela etorkizunean; saskibaloia tresna bat izan dadin herrien arteko elkartasun sareak josten jarraitzeko, pairatzen duten apartheid egoeraren ilogikotasuna azalarazteko, eta bereziki, emakume errefuxiatuen indarra ikustarazteko.\nUnerik hunkigarriena, Altsasun\nEuskal Herrian batetik bestera ibili diren bi asteetan gazteek hamaika txoko bisitatu dituzte bertako taldeekin batera saskibaloi erakustaldiak egiteko. Guardia, Bergara, Arrasate, Bera, Mutriku eta Donostia bisitatu dituzte, eta bestelako jardueretarako tartea ere izan dute: Berrizen egun osoko jardunaldi internazionalista antolatu zieten; Orion, traineruan arraunean ibili ziren arabiarrak; Gasteizko Errekaleor auzo askean argazkilaritza, antzerki, horma-irudigintza edota clown tailerrak egin zituzten; Gasteizen, halaber, Araski saskibaloi taldekoekin entrenamendu saioa egin zuten, eta Adurtza auzoko jaietan saskibaloi erakustaldia; Laidako hondartza zein Gaztelugatxerako bisitez ere gozatu zuten; Bilbon Unamuno klubaren eta Bizkaiko zein Euskal Herriko federakundeen errekonozimendua jaso zuten.\nBidaiako momentu hunkigarrienetako bat Altsasun bizi izan zuten, bertan herriko gazte errepresaliatuen senitartekoen elkarretaratzean parte hartu eta elkarri elkartasun keinuak adierazteko parada izan baitzuten.\nEgungo Shatilako gazteek 1982ko sarraskia zuzenean bizi ez bazuten ere, pasarte historiko odoltsu hark baldintzatutako gizarte batean hazitakoak dira\nAzken egunotan Euskal Herrian egindako erakustaldietan, euren kirol jardunaz gain, emakume errefuxiatu gazteen errealitatea ere ikusarazi dute\nFamilia askok ahalegin berezia egin dute seme-alabei saskibaloian jokatzeko aukera emateko. Kanpalekuan kirolean aritzeko tokirik ez dagoenez, kanpora atera behar dute\nAfaf palestinarrak kontatu du lehen eskolatik etxerako bidea besterik ez zuela egiten; orain, aldiz, saskibaloiak ahalbidetu dio edonora bidaiatu ahal izatea eta jende berria ezagutzea


Abuzturako proposamen literarioak, e-Liburutegian - Debagoiena - Goiena.eus\nAbuzturako proposamen literarioak, e-Liburutegian\nUxue Igarza 2020-08-04 09:00\nPandemia sasoian gorakada nabarmena izan zuen liburutegi digitalak; zehazki, 15.196 erabiltzaile berri erregistratu dira urtea hasi zenetik. Hala, konfinamendu garaiko joerari eusteko, uda sasoirako ere proposamenak gehitu dituzte.\nSei hilabetetan e-Liburutegiak marka guztiak hautsi ditu; inoiz baino mailegu gehiago egin dituzte (91.881), eta 15.000 erabiltzaile baino gehiago batu dira; orain, 56.366 erabiltzaile ditu liburutegi digitalak guztira.\nGorakadari eusteko, uda sasoirako gomendioak eman nahi izan dizutzte. Zerrenda horretan daude Kirmen Uriberen 17 segundo, Karmele Jaioren Aitaren Etxea edota Garbiñe Ubedaren Mehatxua, besteak beste. Horrez gain, balorazio onenak jaso dituztenak eta gehien irakurri direnak ere zehaztu dituzte.\nBazkide izateko, udal liburutegira jo\nEuskadiko Irakurketa Sareko bazkide egiteko, herriko udal iburutegira jo eta bertan eskatu behar da txartela. Erabiltzailea eta pasahitza jaso ostean, saioa hasi beharko da webgunean.\nBestetik, formatu digitalean irakurtzeko aukera ematen du e-Liburutegiak, eta baita filmak eta ikus-entzunezkoak online ikusteko aukera ere.\nKultura Antzuola Aramaio Aretxabaleta Arrasate Bergara Elgeta Eskoriatza Leintz Gatzaga Oñati


Irekia Eusko Jaurlaritza - Gobierno Vasco :: “Nazioartekotzeko etenik gabeko bidean” lanean diharduen Euskadi bat defendatu du Lehendakariak kidego kontsularraren aurrean\n“Nazioartekotzeko etenik gabeko bidean”…\n\n“Nazioartekotzeko etenik gabeko bidean” lanean diharduen Euskadi bat defendatu du Lehendakariak kidego kontsularraren aurrean Iturria: Irekia\n\n\n\n\n\n\n\n“Euskal Herria munduari ezagutzera emateko” premia aitortu du Urkullu Lehendakariak Ajuria Enean egindako harreran\nIñigo Urkullu Lehendakariak harrera egin die gaur Ajuria Enea jauregian Euskadin kreditatutako kidego kontsularreko ordezkariei. Eusko Jaurlaritzako sailburuak eta Kanpo Harremanetarako zuzendari nagusi Marian Elorza ere izan dira ekitaldian. Haien aurrean, “internazionalizazioan sinesten duen” Euskadi bat deskribatu du Lehendakariak, “Euskal Herria munduari ezagutzera eman” nahi diona, eta eskertu egin du kidego kontsularraren lankidetza helburu hori lortzeko bidean.\nKanpo-ekintzen eta nazioarteko harremanen arloan aurten izan diren mugarrien errepaso bat eginez ekin dio bere jardunari Lehendakariak, “bereziki emankorra izan da aurtengoa Euskadi nazioartekotzeko” adieraziz. Hala, gogora ekarri du Euskadi Basque Country 2020 Estrategiaren onespena, 1.900 ekintza biltzen dituenarena internazionalizazioari lotuta. Hala, aurten burututako jardueretako batzuk nabarmendu ditu Lehendakariak, besteren artean: Elkar Aditze Memoranduma sinatu izana Estatu Iberoamerikarren Erakundearekin; Kanadara eta Quebecera egindako bidaia ofiziala; Learning Tour bat Estatu Batuetako Ordezkaritza batekin; eta Eskualde Batuen Erakundearen eta Eskualdeen Mundu mailako Foroaren Batzar Nagusia, Gasteizen.\nLehendakariak azpimarratu duen beste mugarrietako bat izan da Europaren Etorkizunaren inguruko Ikuspegia onetsi izana; Europaren etorkizunari buruzko Liburu Zuriarekin 2017ko martxoan Jean Claude Junckerrek egindako hausnarketa irekiari Eusko Jaurlaritzak egindako ekarpena, alegia. Horri dagokionez, 15 Enbaxadorerekin egindako lan-bilerak nabarmendu ditu, eta baita ere Madrilen izandako elkarraldia Europar Batasuneko 25 Enbaxadorerekin, “Elkarrizketak herritarrekin” ekimena berrikuntzaren, maila anitzeko Gobernantzaren eta gazteen Enpleguaren inguruan, eta maiatzaren 9an, Europaren Egunean, Lagun Onari saria Europako Mugimenduaren Euskal Kontseilua-Eurobasqueri eman izana.\nGainera, apirilaren 11n onetsitako Euskadi Basque Country 2030 Agenda nabarmendu du Lehendakariak, aipatu dituen mugarrietatik hirugarrena, alegia. Hala, adierazi duenez, Estatuko lehenengo Administrazio Publikoa da Euskadi Nazio Batuen ekimen estrategiko horrekin hartua duen konpromisoa islatzen. “Eragile global bat izatea eta gure ahotsa kontuan hartua izatea nahi dugu”, zehaztu du. Hala, erronka horri jarraitasuna emango dioten epe laburreko ekimenen aurrerapen bat eskaini du: bisita ofizial bat Galesera, datorren astean; uztailaren 16an High Level Political Forum-ean parte hartzea, Garapen Jasangarrirako 2030 Agendaren jarraipena egiteko Nazio Batuen elkarraldian, alegia; eta “Euskal Diasporaren Eguna” antolatzea Euskadin, irailaren 8an.\nBestalde, Lehendakariak gaineratu duenez, berrikuntzaren, berdintasunaren, hazkunde jasangarriaren eta giza garapenaren alde apustu egiten duen Herrialde bat da Euskadi. Pertsonekin konpromisoa hartua duena; hemen bizi direnekin eta, baita ere, etorkizun hobeago baten bila euren etxeak eta familiak atzean uztera behartuta daudenekin. "Europaren barruan, gero eta gehiago, bere halabeharraren jabe izan nahi duen Herrialde bat", zehaztu du.\n"Zuek zarete munduko gure enbaxadoreak. Fidagarritasuna, segurtasuna eta egonkortasuna eskaintzen dituen Euskadi batena, Herrialde batena. Lau hamarkadatan akordio integratzaileetan oinarrituta bere burua gobernatu izan duena. Eta, zalantzarik gabe, etorkizunean ere hori egiten jarraituko duena. Ez dago beste biderik", adierazi du.\nAzkenik, Kirmen Uribe idazlearen “Abangoardia maite duen antzinako herria” obra aipatu du Lehendakariak eta, adierazi duenez, Euskal Herria munduan ezagutzera emateko asmoarekin sortutako liburu hori da gure aurkezpen-gutuna. Hala, kidego kontsularraren lankidetza eskertu du Basque Country-k nazioarteko agertokian esan nahi duena transmititzen laguntzeagatik. “Eskerrik asko Euskadi Basque Country nazioartekotzeko etenik gabeko bidean bidelagun izateagatik”, esanez amaitu du.\nFrantziako kontsul eta kidego kontsularreko dekanorde nagusi Sameh Safty-k ere esku hartu du ekitaldian.\nintervencion_lhk_cuerpo_con... behera kargatu (10 MB)\nlhk_euskadi_munduan_ezaguta... behera kargatu (500 KB)\nlhk_nazioartekotzearen_bide... behera kargatu (700 KB)\nlhk_euskadi_munduan_ezaguta... 20 MB\nlhk_nazioartekotzearen_bide... 20 MB


Abian da “Zuzeu Gaztea” Udako Saria\nParte-hartzaile bakoitzak nahi beste artikulu aurkeztu ahalko ditu (gutxienez, 300 hitzekoak).\nMartxan da berriro “Zuzeu Gaztea” lehiaketa. Azkue Fundazioak antolatzen du, urtaro bakoitzean, eta 30 urte baino gutxiagoko gazteei zuzenduta dago. Parte hartu ahal izateko, artikulu, erreportaje, bidaia-kronika edota post proposamenak idatzi beharko dituzte.\nIrabazleak 1.000 euroko saria jasoko du (azken edizioan ez zuen inork lortu). Antolatzaileen hitzetan, artikuluek formalki “bikainak” izan beharko dute, eta testuaz aparteko elementuak ere kontuan hartuko dira, hala nola bideoak, argazkiak, podcastak, etab.\nParte-hartzaile bakoitzak nahi beste artikulu idatzi ahalko ditu (gutxienez, 300 hitzekoak), eta ZUZEU atarian argitaratu.\n”Zuzeu Gaztea” lehiaketaren inguruko informazioa.


Zerbitzu publikoen defentsan mobilizatu dira Baionan | Pays Basque | KAZETA\n24° D. Garazi\nZerbitzu publikoen defentsan mobilizatu dira Baionan\nSindikatuek egindako deiari jarraiki, maiatzaren 9an funtzio publikoa aldatzeko lege proiektuak aurreikusten dituen neurrien kontra karrikara atera dira funtzio publikoko 1 100 langile Baionan. Hasieran beltzez beztituak euskararen heriotza irudikatzeko, sail elebidunetako erakasleek kolorezko jantziak atera dituzte.\nKazeta|09/05/2019 14:00|0 commentaires Mis à jour à:\nFuntzio publikoko sektore guztietako langileak mobilizatu dira gaur Baionan. © Bob EDME\nFrantziako Asanblada Nazionaleko legeen batzordeko diputatuak zerbitzu publikoa aldatzeko legea aztertzeari ekin zioten joan den maiatzaren 2 eta 3an. Frantziako Gobernuak uda aitzin onartua izatea nahi du. Alta, sindikatuak ez dira hortik pasatzeko prest eta karrikak betetzeko deia egin zuten ostegun honetarako.\nBaionan goizean egindako mobilizazioaren xedea zerbitzu publikoa defendatzea izan da. Deialdia FO, CGT, CFDT, CGC eta FSU sindikatuek zuten egina. Bategite honetara gomitatuak izan ez baziren ere, LAB eta UNSA sindikatuek ere mobilizazioan parte hartu dute. Orotara 1 100 manifestari ibili dira Santa Ursula plazatik suprefeturaraino.\nDepartamendu Kontseiluaren aitzinean geldialdi bat egin dute, eta hitza hartu dute. Urruntxeago, Euskararen erakunde publikoaren aitzinean sail elebidunetako euskal erakasleek ekintza bat burutu dute, berantago hilen oroitarriaren aitzinean errepikatu dutena. Manifestazioaren hasieratik soinean zituzten jantzi beltzak kendu dituzte, kolorezko zapi eta jantziak altxatuz, "Kolore Kolore" abesten zuten bitartean.\nManifa beltzez jantzita hasia zuten, euskararen heriotza sinbolizatzeko. Kolore, kolore kantua kantuz bukatzen dute, EEPren egoitzaren aitzinean.@MediabaskInfo pic.twitter.com/hvDr99cB80\n— Anaiz Aguirre Olhagaray (@anaiz_aguirre) May 9, 2019\nManifestazioaren atariko egunetan CGT, FO eta CFDT sindikatuetako ordezkariek lan baldintzen txartzea salatu zuten. “Euskal kostaldean, berrogei lanuzte inguru ditugu. Euskal kostaldeko ospitaleko 3.000 langileetatik, 600 kontratupekoak dira. Baionako erreanimazio zerbitzuan sei erizain eta hiru artatzaile postu bertan behera gelditu dira”, erran zuen Franck Calleja CFDTko ordezkariak. Egoera “dramatikotzat” jo zuen.\n70.000 lanpostu murriztuak\nFOko ordezkariak psikiatria saileko egoeraz alarma piztu nahi izan zuen. “Jendea beldur da. Gau bat pasatzen dutelarik, bizirik itzuliko diren galdetzen diote beren buruari. Akigarria da, ez baitugu aldaketarik ikusten eta beti gehiago galdegiten zaigu”. Bere iritziz, egoera orokorra da, amategietatik Ehpad etxeetaraino, auzitegietatik, posta bulego eta eskoletaraino. “Gobernuaren erasoak jasanezinak dira”, deitoratu zuen.\nCGTko Denis Dartigoueyteren arabera, “zerbitzu publikoen hausteak funtzio territorialean 70.000 lanpostu murriztea erran nahi du. %25etik 30erako prekarietate egoera da hori, bereziki langile emazteendako”. Erosketa ahalmenaren apaltzea eta eskubideak defendatzeko mobilizatzeko aukera eza ere aipatu zituen. “Langileek greba egin nahi dute, baina dituzten soldatekin ezin dutela diote”. Dartigoueyteren hitzetan, “errebolta bat behar dugu, gobernu honi ezetz errateko”.\nGobernuarekiko konfiantzarik ez\nOnartu nahi den lege berriak garbitasun, segurtasun eta lan baldintzen batzordeak (CHSCT) ezeztatzea ekarriko duela uste du Franck Callejak. “Instituzioetan lan baldintza hobeak ukaiteko instantzia bakarra da”. CGTko Sandra Pereirak funtzionario publikoaren estatusa defendatu zuen “hautetsien aitzinean neutraltasun berme gisa”. Bere ustez, gobernuarekiko konfiantza gero eta eskasagoa da. CFDTko Michel Larralderen arabera, “gobernuak nahiago izan du sindikatuak baztertu eta herritarrekin zuzenean mintzatu. Orain karrikan aurre egin beharko du”.\nLege proiektua salatzeko, gaurko mobilizazioak Departamenduko Kontseiluaren aitzinean geldialdia egin du. Gisa berean, zerga gunean hitza hartu dute sindikatuetako ordezkariek, mobilizazioa suprefeturaren aitzinean bukatu delarik.\nTweets by @kazetaeus\nLe + commenté\n11/13 makro-sumarioa: akordioa gauzatu da Madrilen\nItsasuko kabalkada gogoangarria\nLorentxa Beyrie: erabakia urriaren 15ean jakinaraziko dute\nG7-aren ondoko gogoetak: ghettotik hitz larriko politikara\nKatalan hizkuntzaren irakasle lehiaketa bertan behera utzi du Macronen Gobernuak\nIrati Alcantarilla: “Gauza handia lortu dut, baina handiagoak ere lor daitezke”


Lotsaren irudia | EIBZko liburutegia\n2015/09/03 -n liburutegia-kargitaratuta\nArantxa Elizegi/ 2015-09-03 / 375 hitz\nLotsagarri utzi ditu Aylanek Mendebaldeko agintariak. Munduko gizon-emakume boteretsuenak ez dira gai izan 3 urteko haurra salbatzeko. Haren gorpua Turkiako Bodrum hondartzara eraman du itsasoak, milaka pertsonek egunero bizi duten tragediaren erakusgarri. Ama eta bost urteko anaia, berriz, irentsi egin ditu.\nEstatu Islamikotik ihesi atera ziren Kurdistango Kobane hiritik. Europarako bidaia ia ezinezkotzat jota, Kanadari eskatu zioten asiloa, han bizi baitzen aitaren arrebetako bat. “Laguntzen saiatu nintzen, bana ez genuen modurik aurkitu hona ekartzeko”, azaldu du Teema Kurdik. Beste irtenbiderik ikusi ez eta itsasoa zeharkatzea erabaki zuen familiak. Urtebeteren ostean, Turkiaraino heltzea lortu zuten, eta handik bi ontzitan abiatu ziren. 23 pertsona ziren orotara. Soilik 11 heldu dira bizirik.\nUrtarriletik 350.000 errefuxiatutik gora heldu dira Europara itsasoz. Haiekin batera abiatutako beste 2.600 pertsona, aldiz, bidean geratu dira. Nazio Batuen Erakundeak dagoeneko ohartarazi du II. Mundu Gerraz geroztikako giza krisi larriena dela egungoa.\nGeltokia zabalik, baina trenik ez\nPolizia erretiratu egin da gaur Budapesteko tren geltoki nagusiko sarrera-irteeretatik, kanpoan zain zeuden 2.000 errefuxiatu ingururi bertara sartzen utziz. Eta arrapaladan sartu dira guztiak Austria edo Alemaniara eramango dituen tren baten bila. Alferrik, ordea, izan ere trenbide konpainiatik iragarri dute gaur ez dela herrialde horietara doan trenik irtengo, soilik Hungaria iparraldera doazenak.\nOndorioz, Austriako mugatik gertu dagoen trena hartzea erabaki dute ehunka lagunek. Baina trena behin-behinean ez ateratzea erabaki du konpainiak.\nBitartean, Hungariako Gobernua errefuxiatu oldea geldiarazteko bideen bila dabil. Gaur Parlamentuan eztabaidatuko dute herrialdean paperik gabe sartzen direnak kartzelan sartzeko lege proposamena. Egitasmoak hiru urte arteko kartzela zigorrak aurreikusten ditu mugak legez kanpo zeharkatzen dituztenentzat, eta armadak kontrolatutako mugako pasabideak zabaltzea proposatzen du.\nHerritarrak ez datoz bat exekutiboaren jarrerarekin, eta bart milaka lagun atera ziren kalera lege proiektua salatzeko. Ez dirudi, baina, horrek Legebiltzarra geldituko duenik, izan ere, datorren asterako araudia onartua egotea espero da.\nPragan bilduko dira gaur Europa ekialdeko herrialdeetako buruzagiak, Alemaniak eta Frantziak bultzatu asmo duten kuota sistemez hitz egiteko, tartean Hungariako presidente Viktor Orban. Berlinek eta Parisek kuotak derrigorrezkoak izatea nahi dute, argudiatuz hori dela errefuxiatuen krisiari aurre egiteko modu bakarra. Egun borondatezkoa da sistema eta herrialde askok uko egin diote Bruselak proposatutako iheslari kopurua hartzeari, baliabide nahikorik ez dutela argudiatua.\nBestetik, Luxenburgon biltzekoak dira Europako Batasuneko Atzerri ministroak gizakien trafikoan aritzen diren sareen aurkako neurriak adostu asmoz.\nKategoria Berria egunkaria, Mundua, etiketak Arantxa Elizegi, Aylan, Bodrum hondartza, errefuxiatu kuota, giza krisi larria, Hungaria, Turkia by liburutegia. Gorde lotura.


Oñatiarren partaidetza berezia domekan Gipuzkoako Artzain Txakurren Txapelketan — Oñatiko udala\nOñatiarren partaidetza berezia domekan Gipuzkoako Artzain Txakurren Txapelketan\nMigel Arregik eta Jose Mari Bengoak bina txakurrekin parte hartuko dute\nLegazpiko Urtazako zelaian bilduko diren zazpi artzain txakurretik lau oñatiarren esanetara lehiatuko dira, igande arratsaldean. Azkenaldian horretan diharduten Migel Arregi eta Jose Mari Bengoak bina txakur eramango dituzte.\nAzken lau urteetan Jose Mari Bengoaren Eder txakurrak irabazi du Gipuzkoako txapelketa. Igandean Legazpiko zelaian izango da berriro. Gipuzkoako txapeldunak irailaren 22an Oñatin aritzeko txartela jasoko du. Dagoeneko Araba eta Nafarroako txapelketak egin dira eta Oñatira etorriko dira Asier Bolibar eta KOBI arabarrak eta Antonio Alustiza eta JAI nafarrak. Bizkaiko artzain txakur txapelketa Mungian egingo da bihar arratsaldean.\nGipuzkoako 51. artzain txakur txapelketa Legazpiko igandeko ospakizunen amaierako ekitaldia izango da. Goizean zehar, Gipuzkoako artzain gaztaren lehiaketa, latxa arrazako ardi eta ahari erakusketa, ardi okela gertatzearen lehiaketa, ardi mozte erakusketa eta artzainei eskainitako omenaldiak egingo dira.\nJose Mari Bengoa Katalunia aldean ibili da aurtengo udan; asteburuan ere Bartzelonako Castellar de n’Hugeko txapelketan Euskal Herria ordezkatzen. Bengoaren Eder txakurra bosgarren sailkatu zen.\nJose Mari Bengoa Katalunian


Sustapen ekonomikorako laguntzetan, 102 eskaera jaso ditu Udalak - Azpeitiko Udala\nSustapen ekonomikorako laguntzetan, 102 eskaera jaso ditu Udalak\nAzpeitiko Udalak aurten ere sustapen ekonomikorako laguntzen deialdia egin zuen udaberrian. Bizi dugun krisi ekonomiko eta soziosanitarioak ezjakintasun eta egoera ezegonkorra sortu du eta eragin zuzena du herritarren eta eragile soziosanitarioengan. Udala izanik herritarrek eta eragileek jotzen duten lehen atea, lehen unetik egoerak sortutako beharrei erantzuteko baliabide materiak eta dirulaguntza lineak jartzeari ekin zion. Bide horretan, maiatzaren 23an, ekonomiaren sustapenerako plan integrala onartu zuen Udalak: 11 lan lerro eta 1,7 milioi euro jarri zituen Udalak plan horretarako; horietatik 475.000€ lan munduari bultzada ematera bideratu dira. Urriaren 30ean bukatu zen eskaerak egiteko epea eta 102 eskaera jaso dira guztira.\n475.000 eurotako laguntzen deialdiak lau linea bereizitu ditu: Merkataritza eta lehen sektorea laguntzeko 175.000€ jarri ziren, industria proiektu estrategikoak bultzatzeko 160.000€, ekintzaileen proiektuak bideratzeko 65.000€ eta langabeziari aurre egiteko aurten bereziki sortutako kontratazioetarako 75.000 eurotako laguntza.\nMerkataritza eta lehen sektoreko linean 33 eskaera izan dira; industria proiektu estrategikoetan 26; ekintzailetzarako 17 proiektu aurkeztu dira eta kontratazioak laguntzeko 26. Azpeitiko Udalak datozen asteetan ekonomia batzordean eskaerak aztertu eta esleituko ditu laguntzak.


Birziklatze-tailerra Gobela ikastolan – Egizu elkartea\nBirziklatze-tailerra Gobela ikastolan\nBitxigintza-tailerra Leire Zabalo artistarekin\nAstelehen honetan, otsailaren 13an, 17:30ean lotuko gara 6 urtetik gorako umeak eta gurasoak Gobela ikastolan. Leire Zabalo artistak gidatuko du birziklatze-tailerra, eta horretan, irudimenaren bidez, objektu berriak, harrigarriak eta xelebreak sortuko ditugu; Leirek nahi du guk ikustea egunero erabiltzen ditugun materialek beste aukera bat badutela, eta denok irudimena landuz emaitza interesgarriak eta politak lortu ahal ditugula. Animatuko zarete?\nSENDI proiektuaren neguko eskaintzaren barruan antolatu dugu tailer hau. Izena-emateko: 685 73 29 63 edota sendigetxo@yahoo.com.\nNoiz: otsailak 13, astelehena\nUmeen adina: 6-12 urte\nrozio2012-02-11T11:29:40+01:002012-02-11|gurasolaguna, gurasolagunak, ikastaroak, sendi, sendi proiektua|0 Comments


Erraustegia. Su haien arrastorik ez | Politika | Berria\nErraustegia. Su haien arrastorik ez\nZaborren kudeaketak markatu zituen duela lau urteko hauteskunde kanpaina eta emaitzak Gipuzkoan; oraingo bozetan, gaiak tarte eskasa du.\nZubietako errauste planta. Apirilaren 25ean jarri zuten martxan zati bat; udazkenerako espero dute osorik. GORKA RUBIO / FOKU\nHautsak harrotu zituen aurreko hauteskunde kanpainan, eta alderdi guztiek, irabazleek eta galtzaileek, aitortu zuten eragin nabaria izan zuela emaitzetan. Gipuzkoako hondakin kudeaketa: zaborren bilketa eta Zubietako errauste planta. Lau urte geroago, ia ez da geratzen arrastorik horri buruzko eztabaida sutsuetatik, eta aipamenik ez da azaltzen alderdien oraingo programetan eta propagandarako bitartekoetan. Baina funtsean aldaketarik ez da egon batzuen eta besteen jarreretan.\nEAJk, PSE-EEk eta PPk diote Zubietako azpiegiturarekin konpondu dutela hondakinen alorrean zegoen arazoa. Aurreneko biak gobernu akordioa egin eta berehala berrabiarazi zuten errauste plantaren proiektua, zeina eten egin zuen aurreko gobernuak —Bildurenak—. Eta hauteskunde kanpaina hasi baino egun batzuk lehenago jarri zuten martxan azpiegitura horren zati bat; urrirako espero dute osorik.\nEH Bildu eta Elkarrekin Podemos, berriz, zaborrak erretzearen aurka daude, baina ordezko proposamen zehatzik ez dute proposatu. EH Bilduk herritarren gehiengoaren hitza aintzat hartzea nahi du, baina ez du zehaztu nola. Era berean, Zubietako azpiegitura egokitu daitekeela uste du: errausteko ez, birziklatze tasak handitzeko baizik, han dagoen tratamendu bio-mekanikorako plantaren bidez, esaterako. Hondakinen bilketari dagokionez, berriz, aipamenik ez atez ateko sistemari buruz EH Bilduren egitasmoetan; ez foru aldundietarakoetan, ez udaletarakoetan.\nDuela lau urteko eztabaidetan, EAJk, PSE-EEk eta PPk zaborrak biltzeko modu hori izan zuten helduleku kritiketan, EH Bilduk gobernatutako udaletan herritarren hitza kontuan hartu gabe ezarri zela argudiatuta. EH Bilduk eta Elkarrekin Podemosek, berriz, erraustearen arriskuak izan zituzten arrazoibide.\nLehia horretan, aurrenekoek irabazi zuten botoetan. Hala, foru gobernuaz gain, atez atekoa ezarri zuten udal batzuk galdu zituen EH Bilduk: Bergara eta Pasaia, adibidez. Halaber, amaitu berri den legealdian, alor horretan atzera egin du berak gobernatutako beste herri batzuetan, eta akordiorako bidea landu du EAJrekin eta PSE-EErekin, errefus eta organikoentzako txip bidezko edukiontzi itxien sistema ezarriz —sistema hori proposatu du orain, adibidez, Donostiarako—.\nEAJk eta PSE-EEk, berriz, tinko eutsi diote duela lau urte esandakoari. 2019-2030 urteetarako hiri hondakinak kudeatzeko plana onartu dute. 2016an, Urbaser multinazional txinatarra buru duen enpresa talde bati eman zioten Zubietako azpiegitura eraikitzeko eta 32 urtez kudeatzeko kontratua, eta amaitzear dituzte lanak: udazkenerako espero dute %100ean lanean egotea.\nHorrez gain, gobernuan diren bi alderdiek aurrera egin dute azpiegitura hori eten izanagatik EH Bilduko arduradunen aurka abiatu zuten bide judizialean. Aurtengo urtarrilean, Auzitegi Gorenak berretsi zuen erabaki hori baliogabea zela, EAJri eta PSE-EEri arrazoia emanez. Iazko urrian, aldiz, Kontu Auzitegiak errugabetu egin zituen Iñaki Errazkin Ingurumen diputatu ohia eta Ainhoa Intxaurrandieta GHK Gipuzkoako Hondakinen Kontsortzioko presidente ohia. GHK-ko zuzendaritza berriak, baina, helegitea jarri zuen, eta auzitegiak gaur erabakiko du horri buruz: EH Bilduko bi kideek 46 milioi eurorainoko zigorra dute mehatxu.\nGipuzkoako zaborren kudeaketaren gaiak oihartzun eskasa izan du kanpaina honetan alderdi politikoen artean. Gaurko ebazpenak, baina, lehen lerrora ekar lezake berriz ere.\nKanpainako azken egunean mobilizatu nahi du GuraSOSek\nPintaketak egin dituzte EAJren batzoki batean\nEPko hautagaia presio fiskalaren alde azaldu da\nGascok 6.000 etxebizitza berri agindu ditu


Nora begira, hura ageri da - - Plaentxia.eus\nNora begira, hura ageri da\nAlberto Iñurrieta 2021-09-28 13:14\nNork edo zerk agintzen du gure bizitzan zer bihurtuko den edo zaigun esanguratsua? Inork sinisten al du guk erabakitzen dugula gertatzen zaiguna? Non dago, beraz, gizakiarentzat askatasuna?\nAukerako bizitzak garatzen dittugu edo datorrenari erantzutea baino ez zaigu gelditzen? Non hasten da guretzat aukera edota noraino gaude jaio orduko bizibide bat egitera bideratuta, noraino behartuta?\nAskatasunaren ilusioaz eraikitzen ditugu planak bizimodu onak izateko, gure buruarekin gustora egoteko, baina ilusioa gauzatzen denean urtu egiten da berehala, ez da iraunkorra, ez da jasangarria. Askatasunak bere baitan darama frustrazioa. Heldutasuna, hain zuzen, psikologiaren ikuspegitik frustrazioaren aurrean garatzen dugun tolerantzia maila bezala ulertzen da.\nBizitzan beti ditugu aukerak, baina aukera hori gure barruan erabakitzen da. Ahalegintzen gara etengabe mundua menperatuz gure arrakasta pertsonala eraikitzen, baina heldu arte ez gara jabetzen lor dezakegun arrakasta bizitzarekin armonizatzean dagoela. Nola ikasi datorkiguna onartzen; onartze horrek irekitzen dizkigu gozamenerako ateak.


uztaila 2015 - Goierriko Hitza : Goierriko Hitza\nOinezkoek lehentasuna edukiko dute Legazpiko Kale Nagusian, azarotik aurrera\nBizitzan aurrera, bi gurpilen gainean\nEtiopiako bost txirrindulari Idiazabalen daude uda pasatzen, Ethiopia Academy –Ner Group proiektuaren barruan. Txirrindulari etiopiarrak formatzea da helburua, hango txirrindularitza indartu eta ...\nAire libreko lehen tomateak azaldu dira\nUztaileko azken azoka egunean, berotegitik kanpo hazitako lehen tomate aleak agertu dira.\nIban Apaolaza Zaballako espetxera gerturatzeko eskatuko du udalbatzak\nGranadako espetxean dago preso politiko beasaindarra, etxetik 850 kilometrora .Familiaren eskariz aurkeztutako testuak, sakabanaketa salatu eta Apaolaza gerturatzeko eskatzen du\nEstandako CCOO eta ELA sindikatuek langileen aurkako "errepresaliak" salatu dituzte\nZuzendari Nagusiaren eta zuzendaritzako hainbat kideren aurkako salaketak jarriak dituztela jakinarazi dute sindikatuek. Irailetik aurrera mobilizazioak iragarri dituzte.\nOrdiziako Azari elkartearen usakume tiraketa jokatuko da etzi Lazkaomendin\nAurtengo tiraketan Gipuzkoako Kopa egongo da jokoan.\nLegazpiko Atzegiren esker ona bazkaria antolatzen lagundu zutenei\nBukatu dira Itsasondon haurrentzako eta gazteentzako udako ekintzak\nAralarren egin dituzten arkeologia-ikerketak ezagutzeko irteera antolatu du Parketxe Sareak\nAbuztuaren 8an izango da, Lizarraustiko parketxetik irtenda\n«Realean hasi nintzenetik, izugarria izan da herrian nola jarraitu nauten»\nNerea Gabirondok (Urretxu, 1990) Urolan hasi zuen bere futbolari ibilbidea. Realean jokatu du azken lau denboraldietan eta orain futbola utzi du beste ...\nTAO zerbitzua eten egingo da abuztuan Beasainen, irailaren 1a arte\nGoierrialdeko autobusen ordutegietan aldaketak izango dira abuztuan\nOrdiziako festetan udal zerbitzuek «sufritu duten errespetu falta» salatu dute\nUdal langile batzordeak eta udal gobernu batzordeak salaketa oharra bidali dute.\nCAF-eko irabaziek laurden bat egin dute behera lehen seihilekoan\nEskaera zorroa, berriz, inoizko handiena du, 5.396 milioi eurokoa\nGR-283a, ibilian ezagun egiten ari den bidea\nProduktu turistiko berri modura aurkeztu zen iaz GR-283a edo Gaztaren ibilbidea, turismoa kirolarekin, gastronomiarekin eta kulturarekin uztartzeko.\nLazkaon Agauntza errekara salto egitea ekiditeko sarea jarri dute Zubierrekako zubian\nIparragirre Sarien sorreratik gaur arte egindako bidearen kontakizuna egin du Felix Maraña idazleak eta kazetariak (Donostia, 1953). Sarietako arimetako bat da eta lan irabazleen editore lanak egiten ditu. Zerk lotu\nMaite Brezmesek eta Farma Etxek jaso dituzte mila euroko txekeak\nSabadell Guipuzcoano bankuak Ordizian egin duen kanpainaren barruan izan dira sarituak.